Bukedde Online - Omusawo bamukutte kufera bantu\nOmusawo bamukutte kufera bantu\nGavt. ne UN batandise okunoonyereza ku mmere...\nOMUSAWO eyeekebejja omusaayi bamukutte lwa kufera bantu n’abaggyako ssente ng’abalimbye okubafunira emirimu mu America. Julius Bamugahare, omutuuze w’e Kyebando kisalosalo omusawo mu ddwaaliro lya Victorious e Wandegeya ng’abatuuze baamukazaako lya Dokita yakwatiddwa ofiisi y’omubaka wa pulezidenti e kawempe oluvannyuma lw’abantu abawerako okumuwaako obujulizi nga bwe yabaggyako ssente ng’abasuubizza emirimu mu America n’atabatwala.\nBamugahare afera abantu okubatwala mu Amerika\nOMUSAWO eyeekebejja omusaayi bamukutte lwa kufera bantu n’abaggyako ssente ng’abalimbye okubafunira emirimu mu America.\nJulius Bamugahare, omutuuze w’e Kyebando kisalosalo omusawo mu ddwaaliro lya Victorious e Wandegeya ng’abatuuze baamukazaako lya Dokita yakwatiddwa ofiisi y’omubaka wa pulezidenti e kawempe oluvannyuma lw’abantu abawerako okumuwaako obujulizi nga bwe yabaggyako ssente ng’abasuubizza emirimu mu America n’atabatwala.\nOkumukwata yasoose kwefuulira be yaggyako ssente abaabadde bagenze okumubanja n’abayitira abaserikale ng’agamba babbi ab’emmundu era baakwatiddwa ne batekebwako empingu wakati mu lujjudde lw’abantu abaabadde baagala okubakuba, ku bano kwabaddeko; Bony Lukungu eyagambye nti singa abaserikale ba RCD tebaayanguye ku bataasa osanga abantu bandibakubye ne babatta nga babayita babbi kyokka nga baabadde bagenze kubanja.\nAbaserikale nga bamaze okuzuula ekituufu baakutte Bamugahare ne babowa n’emmotoka y’ekika kya Primo nnamba UAJ 828R be yafera gye balumirizza nti gye yakozesanga okubatwala e Mukono ku kkanisa ya Double Happiness esangibwa mu maaso ga poliisi gye baasasulira ssente ezimu ng’abagambye omusumba abikolako muntu wa mazima tasobola kubabba.\nAbamu ku baamulumirizza kuliko; Glades Nanoze 29 ow’e Mpererwe, Rachael Muyoka 30 ow’e Sseguku, Evelyn Nanvule 26 ow’e Kawempe Ttula n’abalala baategeezezza nti, nga bamaze okutegeera nti, Bamugahare ababbye baamuloopa ku poliisi y’e Kawempe kyokka n’akozesa owa poliisi mayinja asatu gwe yagamba nti muganda we n’ayimbulwa ng’akakasizza okusasula abamubanja n’atakikola.\nNanoze yategeezezza nti, mu August w’omwaka oguwedde waliwo eyamuyunga ku Bamugahare okumufunira omulimu mu America nga yamusaba ssente obukadde 400,000/- . Yagambye olw’okuba baali bamukakasizza omulimu gumulinze n’atunda poloti ye e Mityana n’amuwa ssente.\nYayongeddeko nti baali baakugenda nga August 15, bwe zatuuka n’atandika okubabuzaabuzza nti, balindeko kuba okufuna Viza ya America si kyangu nga wano abamu baamukwata ne bamutwala ku poliisi n’akola endagaano n’akkiriza okubasasula nga kati abamu abamubanja abatiisatiisa nga bw’agenda okubatuusako obulabe singa bagenda mu maaso n’ensonga.\nMuyoka, Nanvule n’abalala baategeezezza nti buli omu yamusabanga ssente za njawulo okuva ku 200,000/ naye waliwo beyaggyako ezisoba mu bukadde era baamuggulako emisango ku poliisi y’e Kawempe ku fayiro nnamba SD REF: 67/18/12/2018, SD REF: 70/18/12/2018, SD REF:71/18/03/2019 n’emirala\nkyebando - kisalosalo,\nAbataka balabudde omusika okukomya okwezza ettaka lya bamulekwa\nFamire etabuse n’omusika lwa ttaka\nAba paaka y'e Mpereerwe balonze akakiiko akapya


Bukedde Online - Olaba amaanyi g’okwesala Rolexi!\nObwavu bwamugabisa omwana wange ew’omusajja omulala\nOlaba amaanyi g’okwesala Rolexi!\nMwesale obuteeteeyi mujje tudigide -Irene...\nJoanita Kawalya afunye omusika\nAdded 5th July 2018\nENGERI bajeti ya minisita w’ebyensimbi gye yatandise nga nkambwe, Bannakampala ne Bannayuganda okutwaliza awamu nabo basaze amagezi ag’okweyiiya okulaba nga tebakosebwa nnyo mu nsawo.\nKati ebyana ate nno nga binyirira byatandise kwesala Rolex yadde minisita Kiwanda yagifuula kya bulambuzi.\nMu kutongoza ebikujjuko by’ekyokulya kino, ebimanyiddwa nga Rolex Festival ebyomulundi ogwokusatu ku kibangirizi ky’ekijjukizo ky’Ameefuga ku wooteeri ya Sheraton mu Kampala, baanabawala abatera okwekwatakwata mu byokulya tebaafunye buzibu kusimba layini kwefunira rolex abasinga kye bagamba nti kirwawo okuggwa mu lubuto.\nBakira afuna ng’atereera bulungi olwo amatama ne gadda mu kufunya bikonde.\nAbaalabye ebyana nga biri ‘bbize’ ku chapati manya rolex bakira bagamba nti bano bajja kusobola bajeti eyalinyisizza emiwendo, kumpi egya buli kintu olw’emisolo egyabissiddwaako omuli n’ogwa whatsApp ne facebook kwe babadde basinga okumalira obudde.\nInid Mirembe akulira ebikujjuko bya Rolex Festival yagambye nti entikko yakubeerawo nga August 19 ku Uganda Museum era abayimbi okuli Fik Famaica, Vinka, Eddy Wizzy, Cindy n’abalala tebajja kulutumirwa mwana.\nOmulamwa gw’omwaka guno gwa ‘Okwongera obuyonjo mu bafumba Rolex ku kkubo’.\nKirumira awangudde emisango emirala n'acacanca\nPizza y'enseenene eky'okulya ekicamudde abavubuka.\nSikyalina mukwano eri mukyala wange...\nNnalina omukyala n’anoba okumala emyaka etaano ate bwe yamala n’akomawo era ne muleka kyokka nga sseegatta naye...


Bukedde Online - Emivuyo egyetobese ku yunivasite e Makerere: Akulira ebyensimbi alekulidde\nOmwana yeesiize kazambi kitaawe n'amuggunda ku kisenge!\nNnamutikkwa w'enkuba esazeeko oluguudo lwa...\nENSONGA za yunivasite y’e Makerere zongedde okulanda, akulira ebyensimbi Augustin Tamale awaddeyo ebbaluwa etegeeza bakama be nti mu bbanga lya myezi ebiri ajja kubeera ng’alekulira ekifo ekyo.\nEkifaananyi Njoroge kye yeekuba ng’ali n’omukozi wa yunivasite mu kikolwa ky’omukwano mu ofiisi.\nTamale yetegeezezza Bukedde ku ssimu nti kituufu yataddeyo ebbaluwa ng’asaba okulekulira ku nkomerero ya June wabula yagaanyi okunnyonnyola ebisingawo n’ategeeza nti akikoze lwa nsonga ze ng’omuntu.\nOkusinziira ku lipooti eyakolebwa akakiiko akaateekebwawo Pulezidenti Museveni okunoonyereza ku Makerere akaakulirwa omugenzi Dr. Abel Rwendeire, yakinokolayo nti, olukalala kwe basasulira abakozi kuliko emisaala egifuluma nga giri mu mannya g’abakozi abaawummula.\nEmivuyo ng’egyo ofiisi ya Tamale ebeera ng’evunaanyizibwa butereevu kubanga ebeera erina okunnyonnyola engeri gye zaasasulwamu.\nAb’e Makerere bwe baabadde mu Palamenti gye buvuddeko, Tamale baamubuuzizza annyonnyole engeri gya basasanyaamu ssente eziva mu kkoosi ez’ekiseera ekimpi obuwumbi buna n’obukadde 400 n’ayanukula nti zaagenda ku bizibu ebitaalengererwawo.\nLipooti y’akakiiko kano yakiraga nti, waliwo abakozi abaaweebwa emirimu ku musingi gw’ebyobufuzi nga tebakwatibwako ne bwe babeera ng’ebifo mwe bali tebalina busobozi bukiddukanya.\nYalaga nti ensobi nnyingi ezikolebwa mu ntambuza y’emirimu ng’abakulira ebitongole tebayinza kukangavvula abo abazikoze kubanga balina abaabaleeta.\nNg’ovudde ku bya Tamale okulekulira, wiiki eno yunivasite yayimirizza omukozi mu ofiisi y’avunaanyizibwa okuwandiisa abayizi lwa kukabasanya muyizi Rachael Njoroge Njeri.\nEbbaluwa eyavudde mu ofiisi y’omumyuka wa Cansala wa Makerere ng’eriko omukono gwa Polof. William Bazeyo, yayimirizza Edward Kisuze (Senior Administrative Assistant) eyalabise mu kifaananyi ng’ali n’omuwala ono.\nKalunsambulira yavudde ku muyizi ono okwekubira enduulu mu bakulu n’oluvannyuma ekifaananyi n’akiteeka ku mikutu egy’enjawulo nga Kisuze ali mu magulu g’omuwala ono. Bino we bijjidde ng’omumyuka wa Cansala Polof. Barnabus Nawangwe yakateekawo akakiiko okunoonyereza ku bikolwa bino.\nEbbaluwa yalaze nti Kisuze yayimiriziddwa mbagirawo n’omusaala alina kufuna gwa kitundu okutuusa ng’okunoonyereza kuwedde ne bawa ekiddako.\nWiiki eno abayizi b’e Makerere baagitandikidde mu kwekalakaasa olw’ensonga ez’enjawulo. Ku Lwokusatu baasisinkanye abakulira Makerere ne bayimiriza ssente ze baabadde bongezza ku bisale by’abayizi.\nNewankubadde okwongeza ebisale kyayimiriziddwa, wabula emmere gye babadde bawa abayizi nga buli muyizi bamumalirako 4,000/- buli lunaku zaalinnya kati buli muyizi bamuwa 4,500/- z’alya buli lunaku.\nEnsonga eyo eri mu Palamenti balinda ky’enaasalawo bamanye ekiddako kubanga yunivasite yali evuddeyo n’ekiteeso, buli muyizi bamuwe ssente ze mu mpeke ayiiye okufuna emmere.\nEzimu ku nsonga ezizze zigulumbya abayizi n’abakulira Makerere kuliko okuwera okusomesa abayizi akawungeezi. Wabula mu kiwandiiko omwogezi wa Makerere Ritah Namisango kye yafulumizza ku ntandikwa ya wiiki, yategeezezza nti, tebannaba kuwera kusomesa bayizi lwaggulo era nga mu lusoma lwa 2018/2019 baalanze abaagala basabe okuweebwa ebifo.\nOmumyuka wa Cansala Polof. Banarbus Nawangwe gye buvuddeko yategeezezza nti, kati eby’okusomesa abayizi olweggulo ensonga bazirekedde ‘college’ ez’enjawulo.\nEwulira nga esobola y’ebeera esigaza eky’okusomesa abayizi akawungeezi oba si ekyo, okutandika n’omwaka gw’ebyensoma 2018/2019 abayizi baakusoma okuva ku makya okutuuka saawa 8:00 olwo abaddako bayingire ku 8:00 bafulume ku 12:00 olweggulo yunivasite eggalewo.\nWiiki ewedde, abayizi battukizza okubanja okunnyonnyolwa ku nsonga ze zimu n’ebirala bye baayongeddeko nga bagamba nti baludde nga basaba okusisinkana abakulira yunivasite naye nga bababuzaabuza.\nABAYIZI BYE BASABA KULIKO:\n1 Salim Papa Were akulira abayizi yafulumizza eddoboozi ng’agamba nti abakulira Makerere, bayisizza ebintu bingi kyokka bwe basaba okunnyonnyolwa tebakufuna.\n2 Baagala emmere bagizzeewo ate sikubawa buwi mmere kyokka emmere eri ku mutindo ogutegeerekeka.\n3 IFMS enkola eyateekebwawo buli muyizi abeere ng’afuna ensako ye okuyita ku ssimu ye. Bagamba nti bangi tebannaba kutegeera nkola eno esaana eyimirizibwe bunnambiro.\n4 Abayizi bangi abaweererwa Gavumenti tebannaba kuweebwa nsako yaabwe kyokka olusoma lutambudde. Baagala Nawangwe abannyonnyole ekigenda mu maaso.\n5 Baagala okufuna okunnyonnyolwa okusembayo oba ddala abatwala yunivasite baakugenda mu maaso n’okuggyawo okusomesa olweggulo kubanga babiraba ku mikutu gy’amawulire nti baakiyimiriza so nga mu kukireeta baafulumya ekiwandiiko era tewannaba kubeerawo kiwandiiko kikimenyawo.\n6 Baagala yintaneeti ey’obwereere okwetoloola yunivasite yonna.\n7 Ebisulo by’abayizi bisigale mu mikono gya Makerere baleme kubikwasa bantu kubisolozaamu nsimbi.\nAte biri mu mbeera mbi bisaana okuddaabiriza mu bwangu.\n8 Okubulankanya obubonero bw’abayizi kikyagenda mu maaso newankubadde nga yunivasite yateekawo ekifo we bagololera kimu. Omukutu kwe baamanyiranga obubonero bwabwe ku yintaneeti tegubeerako buli kiseera.\n9 Eddwaaliro lya yunivasity liri mu mbeera mbi newankubadde baaliddaabirizaako naye beetaaga libeeremu eddagala n’ebikozesebwa.\n10 Polof. Nawangwe okuweereza obubaka obutiisatiisa abayizi ng’akozesa emikutu gya yintanenti baagala kikome. MAKERERE\nEkiwandiiko Namisango kye yafulumizza yategeezezza nti Polof. Nawangwe yayanukudde olukiiko lw’abayizi mu buwandiike n’abasaba bye basaba babiteeke mu buwandiike. Kyokka wiiki we yatandikidde ng’ali Nairobi mu lukuhhaana lw’abakulira yunivasite ez’enjawulo. Yabategeezezza nti okusinziira ku byonna ebibaddewo, bategeke abasisinkane ku Lwokusatu ng’akomyewo. Okwemulugunya ku ky’okubasanya abayzi yabategeezezza nti yunivasite yateekawo akakiiko akanoonyereza ku nsonga ezo basaana bakettanire batuuseeyo okwemulugunya n’ebirowoozo byabwe. Okuggyawo okuwa abayizi emmere yasabye babeere bagumiikiriza kubanga ensonga ziri mu Palamenti balindirira ekinaavaayo. Ku ntandikwa y’olusoma luno, abasomesa baali batandise okwekalakaasa nga babanja ssente ez’okusomesa olweggulo. Okusinziira ku Allan Ocheng, baasalawo nti abasomesa olweggulo n’emirimu gyonna gye bakola egisukka ku gye balina okukola girina okusasulwa mu bwenkanya awatali kulwa.\nENGERI GYE BAGABULAMU ABAYIZI\nMartins Kato owamawulire ku lukiiko lw’abayizi, yategeezezza nti ebisulo eby’enjawulo bigabula abayizi emmere okusinziira bwe babeera bategese:\nUNIVERSITY HALL NE MITCHELL\nKu Mmande bagabula; kawunga, muceere n’ebijanjaalo, Olwokubiri; Muceere, kawunga n’enkoko, Olwokusatu; muceere, kawunga n’ebijanjaalo, Olwokuna baddamu muceere, kawunga n’ebijanjaalo, Olwokutaano muceere, kawunga n’ennyama, Olwomukaaga; katogi ka muwogo ate ku Ssande kawunga muceere n’ennyama.\nNSIBIRWA NE NKURUMAH:\nMmande; muceere, kawunga n’ebijanjaalo, Olwokubiri; muceere, kawunga n’enkoko, Olwokusatu; muceere, lumonde n’ebijanjaalo, Olwokuna; muceere, kawunga n’ebijanjaalo, Olwokutaano; muceere, kawunga n’ennyama, Olwomukaaga katogo ka muwogo ne Ssande balya kawunga, muceere n’ennyama.\nKato agamba nti eyo si ye nteekateeka ennambulukufu abayizi gye bandibadde, bagoberera kyokka beesanga balidde bwe batyo nga tebituukana n’ebibasuubizibwa.\nEkiri mu ssomero omwana wo gye yeegomba okugenda mu S1


Bukedde Online - Abaatemyetemye ssemaka ne banyaga poliisi ebasuuzizza omunyago\nAbazadde basobeddwa olw'omwana waabwe okuyubuka...\nBakalaatidde abakulembeze okuggya ebyobufuzi...\nBaamutemyetemye ebiso ne bamusaba ssente zaalina kwe kuzibawa ne mukazi we ne bamuyisaamu ensambaggere olwo ne basiba eby’awaka byonna ne babitwala n'emmotoka y'omugagga.\nSsekabira ng'apooca n'ebisago by'ebijambiya ebyamutemeddwa.\nAbazigu b'ebijambiya balumbye ssemaka ne bamutemaatema n'okunyaga eby'omu nju, ssente wamu n'emmotoka.\nBino byabadde ku kyalo Senge mu disitulikiti y'e Wakiso, abazigu beebijambiya bwe baalumbye omugagga Ibrahim Ssekabira ne bamutemaatema n'okumunyaga.\nOkuyingira basaze kkufulu n’embwa y’awaka ne bagitta ne bagisuula mu kaabuyonjo, kkamera eziri awaka ne bazikuulayo olwo ne bayingira nga teri kye batya.\nBaamutemyetemye ebiso ne bamusaba ssente zaalina kwe kuzibawa ne mukazi we ne bamuyisaamu ensambaggere olwo ne basiba eby’awaka byonna ne babitwala n'emmotoka y'omugagga ekika kya Harrier nnamba UBD 736Q ne baginyaga mwe baatwalidde omunyago.\nWabula bano baakwatiddwa aba LDU ne poliisi y’e Lubaga abaabadde balawuna ekiro ekyakeesezza Ssande nga beekengedde emmotoka eno eyabadde ewenyuka obuweewo ate ng'obudde bwa kiro. Abazigu baalabye babali bubi ne basuulawo emmotoka n’omunyago mu kisenyi okumpi ne Kampala ne badduka.\nEmmotoka yasangiddwaamu ebissi omwabadde; ebiso n’ebikozesebwa okumenya kkufulu n’okuggula amayumba ne ttivvi gye babbye mu nnyumba.\nSsekabira eyasangiddwa mu ddwaaliro e Wakiso ng’apooca n'ebiwundu yagambye nti, abazigu baamulumbye ku ssaawa nga 6:00 ogw'ekiro nga kirabika okumulumba baali baamwetegekera kuba baasoose kukuba mbwa ye ne bagisuula mu kaabuyonjo, n'okwasaayasa kkamera zonna ezeetoolodde ennyumba olwo ne balinnya ekikomera nga bakozesa omuguwa, kkufulu ne bazisala ne bayingira.\nAgamba baagezezzaako okukuba enduulu naye enkuba yabadde etonnya nnyo nga teri awulira ekyabawadde ekyanya okukola bye baabadde baagala.\nBagguddewo omusango Ku fayiro SD;05/10/11/2019.


Bukedde Online - KCCA esitukidde mu kikopo kya Pilsner Super 8\nOmutendesi wa Arsenal alabudde Ozil ku mutindo\nExpress FC eyokya: Etimpudde SLAU 7-0\nKCCA FC emezze Onduparaka ku fayinolo ya Pilsner Super 8 Cup ekisoose ng’agikubye ggoolo 2-0 n’esitukira nemu kavu wa bukadde 10.\nAbasambi ba KCCA FC nga bakwasiddwa ekikipo kya Super 8 Cup kye baawangudde nga bakubye Onduparaka 2-0 ku fayinolo e Wankulukuku Aug 25 2018. (ekif:Silvano Kibuuka)\nPilsner Super 8 Cup Final:\nKCCA FC 2 – 0 Onduparaka\nOnduparaka abakutte ekyokubiri bavuddeyo n’ensimbi obukadde butaano, so ng’abaavaamu ku semi, SC Villa ne Nyamityobola baafunye obukadde busatu n’ekitundu.\nURA, BUL, Ndejje University ne Kirinya Jinja SSS abaavaamu ku luzannya olusooka baafunye obukadde bubiri buli ttiimu.\nOmutendesi Mike Mutebi yategeezezza nti obuwanguzi bumwongedde naye obuvumu nti baakumegga ttiiimu ya Al Ahly eya Misisi gye bagenze okukwatagana nayo mu luzannya lwa CAF Champions League olusembayo mu bibinja wadde nga yawanduka dda.\n“Ttiimu esambye bulungi okujjako nti Onduparaka etunyigirizza nnyo mu kitundu ekyokubiri. Nsubira abasambi obuvumu bwe bagenze nabwo bujja kutuwa obuwanguzi ku bugenyi e Misiri. Empaka ziyambye okwetegekera liigi amangu naye abategesi basaana okuwa kiraabu ezeetabamu ensimbi ez’okwetegeka,” Mutebi bwe yategeezezza.\nYe omutendesi wa Onduparaka Asaf Mwebaze yagambye nti ttiiimu ye yasambye n’ematiza abawagizi wadde teyawangudde era emuwa essuubi okumalira mu kifo ekirungi mu liigi ya Star Times.\n“Abasambi baakoze ensobi mu ddakiika eya 33 ne 37 ne batuteeberamu ggoolo. Ensobi yagoloddwa ne tunyigiriza KCCA wadde tetwawangudde. Zituyambye okulaba we tuyimiridde liigi w’eneetandikira,” Mwebaze bwe yategeezezza.\nOmuwuwuttanyi wa Onduparaka FC Viane Sekajugo ye yalondeddwa okunywa mu banne akeendo mu kwolesa ekitone ate Patrick Kaddu owa KCCA ye yasonze okuteeba ku ggoolo bbiri.\nKino kye kikopo kya FUFA Super ekisoose nga kyetabiddwamu ttiimu munaana okuli mukaaga ezaakulembedde mu liigi n’ebbiri ezaavudde mu Big League.\nSC Villa ekansizza Watenga


Ebyemizannyo | Dembe FM 90.4 - Part 10\nUganda cranes yetegese- Serunkuuma mulwadde\nTeam yegwanga eri munsiike leero negwanga lya Togo mukibuga Lome akawungeezi ka leero mu mpaka ez’okusunsulamu abaneetaba mu kikopo kya Africa muggwanga lya Morocco omwaka ogujja. Agava mu nkambi ya Uganda Cranes e Togo galaga nti omuzanyi Yunus Sentamu tagenda kusamba olw’omusujja ogwamuyiikidde Okusinziira ku […]\nMuyizi tasubwa wa Barcelona Luis Suarez agamba nti naye takikkirizanga nti yaluma munne bwebaali mu mpaka z’ekikopo ky’ensi yonna Suarez yegatta ku Barcelona okuva mu Liverpool mu mwezi gw’omusanvu era nga yaweebwa ekibonerezo kya myezi ena nga takoona ku kapiira Omukulu ono agamba nti naye […]\nAbantu bagumbye e Namboole okulaba ku Adebayor\nAbantu beesombye okugenda mu kisaawe e Namboole okulaba ku kafulu mu kusamba omupiira era emunyenye ya Togo Emmanuel Adebayor. Tiimu ya Togo etuuse leero era n’entendeka mu kisaawe e Namboole akawungeezi ka leero. Ne Uganda cranes bw’etyo ng’etendese ogusembayo ng’erindirira okusamba Togo. Ab’ekibiina […]\nOgwa Uganda ne Togo gwakubeera ku Supersport\nTeam yegwanga eya Cranes ezzeemu okutendekebwa enkya ya leero e’Namboole nga yetegekera omupiira gwa Togo kulwomukaaga lwa week eno mukisaawe e’Namboole mumpaka ezokusunsulamu abanetaba mukikopo kya Africa omwaka ogujja mugwanga lya Morocco. Team ya Togo efulumiza olukalala lwabazanyi 24 abagenda okujja e’Kampala okusamba omupiira guno […]\nPalamenti anaasima she cranes\nPalamenti olwaleero esuubirwa okusiima ttiimu y’abakyala ey’okubaka eya she cranes. Ttiimu eno yakomyewo okuva e Botswana nga eyiseemu okuzanya mumpaka z’ensi yonna mu Australia Omwka ogujja oluvanyuma lw’okuwangula enzanya zaayo zonna.\nManchester ekyaali bubi\nTiimu ya Manchester United ekyetaaga okusasanya obukadde bwa pawunda 100 ku bazannyi bw’eba nga yakuwangula ku bikopo omuli n’ekya pulimiya Bino byogeddwa eyali omuzibizi Phil Neville United yakubiddwa Leiceister city goolo 5 nga yyo erina ssatu ku lunaku lw’omukaaga\nOmupiira gwa Simba guyimiriziddwa\nEkibiina ekiddukanya liigi y’eggwanga kiyimirizza omupiira wakati wa tiimu ya Simba FC ne Sowana Kino kikoleddwa okusobozesa bannabyamizannyo okukungubagira Fahad Musana eyafudde wakati mu mupiira gwa Mancity ne Chelsea. Musana yakutuse mu kaseera Mancity weyateebedde goolo yaayo. Akulira Uganda pulimiya liigi Bernard Bayina amaanyi agamba […]\nManeja wa Cardiff alekulidde\nManeja wa tiimu ya Cardiff City Ole Guna Sosha alekulidde ekifo kino nga teginnawera mwenda mu ntebe. Okulekulira kwa Sosha kulangiriddwa oluvanyuma lw’okusisinkana ssentebe Dalman. Aba Cardiff bali mu kifo kya 17 mu zababinyweera nga bakawangulwa emipiira esatu ku mipiira musanvu gyebakasamba Mu kadde kano […]\nTiketi za 5000\nFufa efulumizza ebisale byomupiira gwabato abali wansi wemyaka 17 ogw’okudingana wakati wa Uganda ne Zambia . Omupiira guno gwa ssabbiiti ejja ku kisaawe e Nakivubo. Okuyingira kwa shs 5,000 ne shs 20,000 eri abakungu Zambia yakuba Uganda week ewedde goals 2-0 mu mupiira ogwasooka mukibuga […]\nTiimu y’abato etendeka\nTiimu ya Uganda eyabato abali wansi wemyaka 17 eddamu okutendekebwa akawungeezi ka leero e’Namboole nga yetegekera omupiira ogwokudingana ne Zambia week ejja mumpaka ezokusunsulamu abanetaba mukikopo kya Africa Under 17 omwaka ogujja mugwanga lya Niger. Zambia yakuba Uganda goals 2-0 weeke ewedde wabula wetwogerera nga Uganda […]


Bukedde Online - Omuyaga gukubye Abamerika ne gubafukamiza\nKIWAMIREMBE: Ddala abalamagayo balabikirwa...\nEffujjo erizze likolebwa aba boda boda 2010...\nABAMERIKA mu ssaza ly’e Texas ne Louisiana, ge bakaaba ge bakomba olw’omuyaga ogw’amaanyi ogubagoyerezza wiiki bbiri ne gubaleka nga bafumbya miyagi.\nAmataba nga ganjadde mu nguudo ng’abantu bakozesa maato okutuuka mu mayumba gaabwe.\nOmuyaga guno ‘Hurricane Harvey’, ogufukamizza Abamerika ku maviivi gwatandika nga August 13, 2017 nga gwasimbuka ku lubalama lw’oguyanja Atlantic mu West Afrika okumpi ne Senegal.\nBano baasobeddwa eka ne mu kibira ng’abamu baagala na kukaaba.\nGwatandiikiriza mpolampola nga gukunta ku sipiidi ya mayiro 40 buli ssaawa ne guyita mu mawanga ag’ebizinga eby’e St. Lucia, Barbados, St. Vincent Grenadines ne gutuuka mu Caribbean Sea ne Gulf of Mexico nga August 22, 2017 nga gwongeddemu sipiidi.\nNga August 23, 2017 lwe gwatuuka mu ssaza ly’e Texas. Gwali gwongeddemu amaanyi mu kukunta nga guli ku sipiidi ey’obulabe ya mayiro 130 buli ssaawa era bwe gwegattamu enkuba ekyaludde okutonnya mu Amerika, ne gujabagira!\nOmu ku badduukirize ng’aweese omukazi okumuyisa mu mataba.\nOkuva August 23, n’okutuuka eggulo ku Lwokubiri, ze wiiki nga bbiri, omuyaga Harvey kye gukoze Abamerika mu ssaza ly’e Texas ne Louisiana, nkoko baana.\nEbibuga eby’omulembe, eby’ebbeeyi era ebiyooyoote obulungi byonna byabulidde mu mazzi, amayumba g’abantu ago gaakulukuse n’enkuba ey’amaanyi ennyo ebadde telabwangako mu Amerika mu myaka 12 egiyise.\nAbaana baabatuuzizza mu bbaafu ne baseeyeeyeza ku mazzi okwetegula ekibabu.\nEbintu ebyayonooneddwa omuyaga Hurricane Harvey bibalirirwamu doola obuwumbi 75 eza Uganda obuwumbi 270,000.\nAmaka agasoba mu 20,000 gaasanyiziddwawo ng’abantu nga 30,000 baasigadde tebalina we beegeka luba.\nOno omwana baamwebasizza ku kasolya k’ennyumba ne bamubikka ettundubaali.\nAbantu abaafa bali 66 kyokka omuwendo gusuubirwa okulinnya olw’omuyaga omulala ogujja oguyitibwa ‘ Hurricane Irma’.\nOmuyaga Hurricane Irma gusuubirwa okugoyagoya amasaza okuli Florida , North Carolina n’amalala mu nnaku ntono ezijja era abantu baatandise okwetegula amaka gaabwe olwekyo kye baalabye e Texas ne Louisiana.\nPulezidenti Donald Trump yasabye Palamenti ya Amerika ddoola obuwumbi 7 n’obukadde 900 (eza Uganda obuwumbi 28,440) , zisooke zeeyambisibwe mu kudduukirira abantu abaakoseddwa omuyaga e Texas ne Louisiana .\nAbasajja nga basindika mmotoka yaabwe okugiggya mu mazzi.\nOmuyaga oguzze gugoya ensi\nApril 30-31, 1991.\nOmuyaga ogw’amaanyi ogwakunta e Bangladesh okumala ennaku bbiri gwatta abantu 131,000 n’okutaataaganya abalala obukadde mwenda ne gusaanyaawo n’amayumba gaabwe.\nBangi ku bantu obukadde omwenda abaawona okuttibwa ate baafa ndwadde nga kkolera n’ekiddukano.\nOmusajja ng’asitudde embwa ye beetegula ekibambulira.\nOmuyaga ‘Hurricane Katrina’ gwagoya essaza ly’e New Orleans mu Amerika ne gutta abantu 1,833 n’okutaataaganya 500,000 abaasigala nga bafumbya miyagi\nMarch 27, 2011;\nOmuyaga nga gulimu ne musisi oguyitibwa Tsunami gwayita e Japan abantu kumpi 30,000 ne bafa e Fukushima.\nEmirambo 10,668 gye gyazuulibwa, abantu 16,574 n’okutuusa kati tebamanyiddwaako mayitire\nAmataba nga gasazeeko ekibuga n’enguudo zonna zijjudde amazzi.\nOmuyaga gwayita mu Philippines ne gutta abantu 1,987 n’okusengula abasoba mu 100,000 .\nOmuyaga Ssemayaga nga gulimu ne musisi gwakunta okuva mu Gguyanja Indian Ocean ne gukuba amawanga 14 okuli: Indonesia, Sri Lanka, Buyindi, Thailand, Maldives, Malaysia, Madagascar, Somalia, Kenya, Tanzania ne South Afrika ne gutta abantu abasoba 280,000 n’okusaanyawo ebintu ebibalirirwa mu butitimbe bwa ssente.\nOmusajja ng’asitudde mukyala we ne bbebi abayisa mu mataba.\nAbantu abazze beebika nga tebafanga\nBr Ronnie alaze abagoberezi be ne Gavumenti eky'okukola mu 2018


Gula Bitcoin ne Kkoodi ya eGifter.com| Paxful\nEngeri y`okugula Bitcoin ku Paxful\nGula Bitcoin (BTC) ku muwendo omutono ddala nga tetufudde ku wa wosangibwa. Paxful ekolera ku nkola yensasula ya banywanyi ng'eno ekusobozesa okugula BTC ngokozesa ssente okutandikira ku USD 10. Osobola okugula butereevu ku bantu nga gwe—ewatala bbanka oba bitongole.\nEkitundu ekikyasinze? Tewali bisale singa ogula Bitcoin ku Paxful. Kino kitegeeza osobola okufuna ssente zookumutimbagano eziwerako mu ssente zo. Okwebaza kugenda eri engeri ezisasulwamu eziwera 4 eziri ku mukutu, osobola okukyusa ssente zo nozizza mu Bitcoin ngokozesa waleti zokumutimbagano oba tulansifa za bbanka. Osobola nokuwanyisa ssente zookumutimbagano endala nga Ethereum oba Bitcoin, oba nookutunda kkaadi z'ebirabo okufuna ebitundu oba okuddizibwa BTC.\nPaxful ekuumibwa nobukuumi bw'ekika ekyawaggulu era elunganyizibwa mu Amerika nga bizinesi ya ssente. Akatale kakuumibwa ejje lyabekenenyi baffe era abakozesa bakakasibwa okutondawo embeera y'okusuubula eyeesigika. Ngabino byonna biteredwawo mu nfo, owumula mirembe ng'okimanyi nti ebikukwatako nessente zookumutimbagano ziri burungi naffe.\nEno y'engeri gyoyinza okutandika okugula Bitcoin ku Paxful:\nWewandiise okufuna akaawunti ya Paxful - Tondawo era okakase akaawunti yo okufuna waleti ya Bitcoin eyobwerere ngokozesa obukuumi bwa 2FA. Okutondawo akaawunti yo kyangu era kisoboka okukolebwa mu ddakiika budakiika. Kyewetaaga kyokka y'endagiriro ya email entuufu, ennamba y'essimu, n'endagamunttu okutandika.\nZuula omutunzi – Nyiga Gulaokuva ku menu olwo olondeko Gula Bitcoin. Tondawo omuwendo gwoyagala okusaasanya, ekika kya ssente zooyagala okukozesa, n'engeri gyoyagala okusasuliramu ku mabbali okuzuula abatunzi bomukitundu abakwatagana n'ebyetaago byo.\nTukubiriza okusengejebwa kwa buli Ngeri y'omukozesa(Ambasada, Munne, n'abalala.) okulaga abatunzi abasinga okwesigika abayise ku muko omulala ogwongedwako ogw'okukeberwa ebyokwerinda okuva mu Paxful.\nSoma ebyetaagisa – Nyiga ku Gulappeesa okulaba obukalu bw'omutunzi. Ng'osinziira ku ngeri y'okusasula, abatunzi bayinza okusaba okuwayo ekifaananyi kya sikuliini ekyassente zo okuva ku waleti yo ey'okumutimbagano, ekifaananyi ky'oluapula kwewasasulidde, oba kkopi ya lisiiti ya kkaadi y'ekirabo gyewaguze. Abaguzi abamu bayinza okukusabaokusindika ekifaananyi kyo ng'okutte endagamuntu yo eliko olw'ensonga zeebyokwerinda.\nTandika obusuubuzi – Bwoba okkaanya n'obukalu bw'omutunzi, tondawo omuwendo gwa Bitcoin gwoyagala okugula wano olwo onyige Gula kati okutandika obusuubuzi. Kino kijja kuggulawo okuwaya obutereevu n'omutunzi nga wano ojjakufuna ebyokugoberera ebisingako ku ngeri y'okumalirizamu obusuubuzi. Okuwaya obutereevu kiyamba okukuuma obubaka bwonna era ojakuba okumibwa singa ofuna obuzibu bwonna, noolwekyo temwogerezeganya wabweru wa Paxful.\nSasula ofune BTC yo – Singa oba otuukiriza ebyetaago era omutunzi naakuwa akabonero akakulagira okweyongerayo, sasula era onyige Sasuddebunnambiro. Mukaseera kano, BTC z'omusuubuzi zisibidwa mu nsibo okwewala gw'osuubulagana naye okufuna sssente zo ate natakuteera ssente zookumutimbagano. Omutunzi olumala okukakasa obusasuzi bwo, Bitcoin ajakuteebwa okuva mu nsibo era zitekebwe mu waleti yo eya Paxful.\nEkisigalidde kyokka kwekubaako kyoyogera eri omutunzi ku byoyiseemu nga kiwedde. Okumnya ebisingawo, osobola okulaba akatambi kaffe akoogera ku ngeri y'okugula Bitcoin ku Paxful.\nBwoba oyina ebibuuzo, osabibwa okunyiga ku peesa ly'okuwaya wansi ewasemberayo ddala mu kkoona ku muko guno okukwatagana n'akabinja kaffe aka'abakiyambi. Ffe wetuli 24/7 —nekunnaku zookuwumula!\nOkugula Bitcoin ku Paxful kyangu era kyesigika, naye totwala kigambo kyaffe kulwakyo —soma ebitwogerwako okuva mu bakozesa ba Paxful abawerako okwetoolola ensi yonna.


Bukedde Online - Cranes emaliridde okuggyamu Mauritania\nNanziri yawonyezza Nanyondo\nNEWANKUBADDE Cranes ebulamu abazannyi basatu ku baagisambira ng’ewangula Mauritania (2-0) e Namboole, omutendesi Micho Sredojevic agumizza Bannayuganda nti ttiimu ye tegenda kukubwa mu mupiira ogw’okudding'ana.\nBya DAVID W. KIBANGA ne HUSSEIN BUKENYA\nSsande mu za Afrika:\nMauritania - Uganda, (ssaawa 2:00 ez’ekiro)\nLeero (Ssande), Uganda (Cranes) edding’ana ne Mauritania mu kibuga Nouakchott nga bannyinimu beetaaga obuwanguzi bwa ggoolo 3-0 sso nga Cranes yeetaaga kulemagana okwesogga ebibinja omunaasusunsulirwa ttiimu eziryetaba mu mpaka za Afrika eziriyindira e Morocco omwaka ogujja.\nAbazannyi basatu okuli; omukwasi wa ggoolo, Denis Onyango (Sundowns, South Afrika), Moses Oloya (Sai Gon, Vietnam) ne Geoffrey Massa (Pretoria University, South Afrika), kiraabu zaabwe zaabagaanidde nga zigamba nti zirina emipiira ku wiikendi ate ng’ogwa Mauritania teguli ku kalenda ya FIFA.\nWabula Micho agamba nti tagenda kukaabira mata gayiise kubanga alina abazannyi abasobola okujjuza ennamba zaabwe. Massa ye yateebera Cranes ggoolo eyookubiri.\n“Massa, Onyango ne Oloya tetugenda kuba nabo wadde nga tukoze kyonna ekisoboka okulaba nga tubafuna. Tetuyinza kudda mu kwekubagiza kuba kifaananako okukaabira amata agayiise.”\nYagasseeko nti, “Tugenda kukola kyonna ekisoboka okulaba nga tuyitawo ate ekirungi tulina Mawejje ne Aucho abataazannya gw’e Namboole.”\nTony Mawejje yasubwa ogwasooka ng’amaliriza misoso gya ttiimu ye empya, Valur mu Iceland, ate Khalid Aucho (Tusker, Kenya) yali ku kkoligo lya kaadi. Robert Odongkara agenda kusikira Onyango.\nAyitawo leero wakati wa Cranes ne Mauritania, waakwesogga ekibinja omuli Ghana, Togo ne Guinea nga ttiimu ebbiri ezirikulembera ze ziriyitamu okuzannya ez’e Morocco.\nMicho asuubirwa okukola enkyukakyuka mu ttiimu nga kisuubirwa nti Cranes egenda kwettanira nnyo okuzibira okusinga okulumba.\nAsuubirwa okuzannyisa omuteebi omu, apakire abazannyi bataano mu makkati okusiikiriza abazibizi abana ne Odongkara.\nKu kyoto, Ssentongo y’asuubirwa okuzannyayo yekka kubanga asinga ku Brian Umony okutawaanya abazibizi n’okulwanira omupiira sso nga Mawejje ne Aucho basuubirwa okusikira Miya Farouk ne Oloya.\nMicho asuubirwa kutandisa; Odongkara, Denis Iguma, Jjajja Waalu, Isaac Isinde, Andy Mwesigwa, Baba Kizito, Diego Kiiza, Aucho, Mawejje, Ssentongo ne Brian Majwega\nEY’ABATO EZZAAKO ZAMBIA\nEmikisa gya Uganda okwetaba mu mpaka z’Afrika ez’abato gyeyongedde, ttiimu y’abali wansi w’emyaka 17 (The Cubs) bwe yakubye Rwanda (3-2) e Kigali ku Lwokutaano.\nUganda yayitiddewo ku mugatte gwa ggoolo 7-2 nga kati ezzaako Zambia, eyakubye Botswana (5-0) n’eyitiramu ku mugatte gwa ggoolo 6-0.


Bukedde Online - ISO eyongedde bwino ku kutta Kaweesi\nEngeri Kaweesi gye yasisinkanamu Christine Mbabazi\nOKUTEMULA Felix Kaweesi kwaddirira olukiiko mwe baakolera pulaani olugambibwa nti lwalimu dereeva wa Kaweesi, Geoffrey Mambewa ne muninkini wa Kaweesi Christine Muhoza Mbabazi.\nEmmotoka mwe battira Kaweesi (ku ddyo) ng’eyaka amataala.\nBambega ba ISO bazudde nga dereeva baamusiriwaza ne batamubuulira nti naye yali waakuttibwa.\nOmulimu gwa Dereeva kwali kussaako mataala ga mmotoka ng’atuuse awali abatemu. Ekigendererwa kubamanyisa nti Kaweesi mu mmotoka yalimu.\nEkirala dereeva yalina okusiba amangu emmotoka wakati mu luguudo olwo abatemu batte Kaweesi nga teyeerwanyeko.\nKisobozese ne dereeva okuva mu mmotoka nga tatuusiddwako bisago olwo balyoke bamusasule ssente z’okumaliriza omulimu.\nObujulizi buno bwanukula ebibuuzo lwaki emmotoka mwe battira Kaweesi nga March 17,omwaka guno yali eyaka amataala emisana? Ate bwe baagikuba amasasi yasigala wakati mu luguudo.\nAba ISO bagamba nti kino kyali kitegeke- amataala dereeva ye yagassaako okukakasa abatemu nti Kaweesi yalimu mu mmotoka. Era ye yagiyimiriza mu luguudo.\nDereeva ky’ataamanya nti abaamukozesa baali basazeewo naye okumutta olw’okutya nti oluvannyuma yali asobola okwogera ebyama ekirala beewala okwekaluubiriza omulimu gw’okuwonya omuntu omu mu mmotoka.\nBalumiriza nti Mbabazi yali wakati mu lukwe luno ng’ali n’abanene mu poliisi.\nY’ensonga lwaki poliisi erwana bwezizingirire okulaba nga Mbabazi takwasibwa ba ISO kumuggyako bujulizi.\nBagamba nti Mbabazi bwe yamaliriza misoni yasasulwa ssente n’azigulamu ennyumba e Lungujja mu Sendawula Zooni.Mu nnyumba eno, Mbabazi mw’akuumirwa amagye.\nMbabazi naye yategeezezza Bukedde nti akulira ISO, Col. Frank Bagyenda Kaka yamutwala mu kifo ekimu n’amulumiriza nti yali mu lukwe lw’okutta Kaweesi era bwe lwaggwa baamusasula ssente obukadde 200.\nAba ISO bagamba nti okufuna obujulizi baamala kukwata wa bodaboda eyavuga n’okulagirira abatemu.\nOlukiiko baalutuuza Lugogo mu kifo ekimu. Aba ISO bagamba nti beetegerezza ne bazuula nga kituufu olukiiko lwaliyo mu nnaku ezaakulembera okutta Kaweesi.\nKyokka Mbabazi abyesammula n’agamba nti bigingiriddwa aba ISO n’ebigendererwa ebyabwe.\nOwa bodaboda yagamba nti mu misoni gye baaliko, bonna baali basuubiziddwa obukuumi okuva ew’omunene omu agambibwa nti ye yali ayagala okuggyawo Kaweesi.\nOwa bodaboda alumiriza nti ddereeva baamukakasa nti bw’anaayimirira baali baakutta Kaweesi yekka; kyokka nga pulaani entuufu ddereeva gy’ataamanya, baalina okutta buli muntu gwe bandisanze mu mmotoka okusaanyaawo obujulizi.\nWadde lipoota ya poliisi yalaga nti emmotoka Kaweesi mwe yali UP 4778, yakubwa omupiira gw’emabega n’eyimirira, kino aba ISO baakikubamu ebituli kubanga emmotoka ey’ekika ekyo esobola okuvuga olugendo oluwerako ng’omupiira ogumu gwabise.\nAba ISO baagatta obujulizi bwe baali bafunye ne bawunzika nga balaga nti ddereeva yandiba nga yali mu lukwe era nga n’emmotoka yagiyimiriza mu bugenderevu; ng’alowooza waakuwona agabane omudidi gwa ssente ate nga ne bw’anaaba akwatiddwa, waakuyambibwa omunene ayogerwako okumuggya ku musango.\nBino biddiridde okukoonagana wakati wa poliisi n’ekitongole ekikessi ekya ISO.\nOkusika omuguwa okwabadde mu maka Mbabazi nga poliisi egezaako okusiguukulula aba ISO abakuuma Mbabazi; bambega mu ISO baakutapuse ng’akabonero akalaga olukomera poliisi lw’egezaako okuteeka ku mukazi ono; bambega ba ISO baleme kumuggyamu byama birala ku batta Kaweesi.\nCol. Frank Bagyenda Kaka akulira ISO mu kwogera ne Bukedde yagambye nti poliisi erina okunnyonnyola lwaki eteeka olukomera ku mukazi ono.\nTonny Ssempijja tuwe ku 'gubaasa'


Bukedde Online - Kayihura akyusizza abaserikale\nKatikkiro Mayiga n'ebikonge beetabye mu kusiibula omugenzi Bp....\nAb'amasomero agaggaddwa balumbye Palamenti\nOMUDUUMUZI wa poliisi mu ggwanga, Gen. Kale Kayihura akoze enkyukakyuka mu baserikale n’akyusa abaserikale 69 okuva mu ofiisi ze babaddemu.\nKayihura akulira poliisi ya Uganda\nMu kiwandiiko ekyafulumiziddwa poliisi nga kiriko omukono gw’omumyuka we, Okoth Ochola, Gen. Kayihura yalonze ACP Francis Olugu okubeera omumyuka w’omuduumizi w’ekitongole ekirwanyisa abazigu b’emmundu (Flying Squad), Herbert Muhangi.\nEra yayongedde abasirikale abalala 28 abali ku ddaala lya Assistant Superintendent of Police mu kitongole kya Flying Squad nga bano baabangulwa mu ttendekero lya poliisi e Masindi era baakukulira abalala abazzibwayo okutendekebwa.\nMu kitongole ekinoonyereza ku buzzi bw’emisango abaserikale abamu baggyiddwa mu ofiisi zaabwe ne babasindika awalala.\nBano kuliko D/ASP Nusura Kemigisha abadde OC CID ku poliisi e Kabalagala nga yasindikiddwa okukulira okunoonyereza ku buzzi bw’emisango mu kitundu kya Kiira (Jinja).\nEkifo kye kyazziddwaamu Ben Mugisha abadde e Kibale. D/SP Rashida Mugawe abadde akulira okunoonyereza ku buzzi bw’emisango mu kitundu ky’e Katonga yatwaliddwa ku kitebe kya CID e Kibuli, D/SP Abbey Tashobya yasindikiddwa Bukomansimbi nga OC CID, D/SP Ignatius Tinka Zarubuga kati y’akulira ekitongole ekirwanyisa enkozesa y’ebiragalalagala, n’abalala.\nKatikkiro Mayiga n'ebikonge...\nKATIKKIRO wa Buganda Charles Peter Mayiga n'abakungu be gattako ebikonge mu Gavumenti eya wakati abeetabye mu kitambiro...


Abazadde muwerekera abaana bammwe ku masomero - Kayima\nPOLIISI esabye abazadde okutwala abaana baabwe ku masomero okumalawo obuzibu bwonna okubatuukako nga olusoma lwa ttaamu ey’okubiri lugguddewo.\nOmwogezi wa poliisi mu ggwanga Emilian Kayima yagambye nti abazadde bafeeyo okwetwalira abaana babwe ku masomero nadala ab’ebisulo babakwase abasomesa kuba waliwo abamu abajja okwebulankanya baleme kutuuka baletewo embeera nti bawambiddwa.\n“Olusoma lwa ttaamu ey’okubiri lugguddewo era abazadde tubasaba bwemuba mutwala abaana bammwe ku masomero mu bakwase abasomesa baabwe kuba kino kijja kuyamba okubatangira okwesembereza abantu be batamanyi nga bayinza okubawamba nga bwe kyabadde ku baawambidwa ku paaka enkadde,” Kayima bwe yategezezza.\nYagambye nti waliwo abayizi abamu naddala abawala abajja okusalawo obutatuuka ku ssomero basibire mu mikano gyabwe nga bano nabo bayinza okuteekawo embeera y’okwewamba nga bakolaganye ne baganzi baabwe n’ekigendererwa eky’okufuna ssente mu bazadde baabwe.\nMu ngeri yeemu Kayima yasabye abazadde okukwatagana ne bannannyini masomero bababuulire abantu abatuufu abalina okunona abaana baabwe ku masomero kiyambe okulwanyisa abazigu abayinza okukozesa omuwaatwa ogwo okulimba nti batumiddwa okunona abaana.


Bukedde Online - She Cranes eggumidde\nOMUTEEBI wa ttiimu y'eggwanga ey'okubaka, She Cranes, Mary Nuba, azannyira mu Loughborough Lightning eya Bungereza, yeegasse ku ttimu eno, n'aleeta ebbugumu mu nkambi.\nNuba yatuuse ku wiikendi, ku Mmande ku makya n'agenda e Lugogo, banne gye bamaze omwezi omulamba mu kutendekebwa nga beetegekera World Cup. Empaka zino zaakuzannyibwa wakati wa July 12-21 mu kibuga Liverpool e Bungereza. "Tulina ttiimu ennungi, naye tubulamu emifumbi n'okuggyayo amaanyi g'Ekifrika ku kisaawe.\nAbazungu bagatta obwongo, n'okutendekebwa okw'amaanyi, naffe bwe tuba baakukola bulungi, tulina okwongera obukodyo obupya mu nzannya yaffe," Nuba bwe yannyonnyodde. Wiiki ewedde, ssaabawandiisi w'akakiiko akavunaanyizibwa ku mizannyo mu ggwanga aka NCS, Dr. Bernard Ogwel, yayanjudde abazannyi 15 n'abakungu mukaaga abagenda okukiikirira Uganda.\nNCS, Dr. Bernard Ogwel\nJoan Nampungu, Muhayimina Namuwaya\nOmukyala eyayiirwa asidi kati asesema musaayi.


Bukedde Online - Mu Central nâ€™e Kawempe balwanye\nObukodyo bwa Munyagwa obumuwanguzza e Kawempe\nBasanze bokisi yâ€™obululu mu maka gâ€™owe...\nKu Civic Centre ekisangibwa ku National Theatre, okulonda kusaziddwamu ngâ€™erinnya lwâ€™omu ku bavuganya ku bwakanasala Johnson Ssenono teriri ku kalulu.\nMu muluka gwa Mengo nayo okulonda bakansala abasajja kwasaziddwaamu ngâ€™erinnya lya Denis terijjidde ku kalulu.\nÂ Ate poliisi yâ€™e Kamp\nÂ Ate poliisi yâ€™e Kampalamukadde yakutte omusajja eyabadde alonda kyokka ngâ€™erinnya lye teriri ku lukalala lwa balonzi.\nOkukwatibwa kiddiridde ba ajenti ba bakansala Olive Kituyi (atalina kibiina) ne Emma Matovu (FDC) okumwekengera era baagenze okwekenneenya ngâ€™erinnya lye lyâ€™agenda okulonderamu ssi lirye ne bamukuba kyokka poliisi nâ€™emutaasa. Oluvannyuma Poliisi yakutte ba ajenti: Jennifer Ajambo owa Kituyi ne Henry Mubiru owa Matovu olwâ€™okukuba muntu.\nE Kawempe ekibinja kyâ€™abantu 18 nga kuliko abalina basitoola babiri nga bali mu ngoye ezaabulijjo baazinze eyavuganyizza ku bwassentebe bwâ€™eggombolola eno, Emmanuel Sserunjogi ne bamukuba emiggo nâ€™abawagizi be.\nBino byabaddewo mu kiro ekyakeesezza Olwokusatu, abasajja bano bwe baabazingizza ku ofiisi ze mu Lufula Zooni e Bwaise .\nSserunjogi yazimbye omubiri era nâ€™avaamu omusaayi mu nnyindo nâ€™omuwagizi we Abdu Kaggwa nâ€™atwalibwa e Mulago ngâ€™ali bubi.\nYagguddewo omusango gwâ€™okubatulugunya ku poliisi e Kawempe ku fayiiro nnamba SD:11/02/03/11\nAte e Makerere, bazibye oluguudo olugenda mu Kikoni okumpi ne poliisi nga mwe batadde ekifo ekironderwamu era wano eyeesimbyewo Dan Saali we yalondedde.\nE Kawempe Mbogo eyeesimbyeewo ku bwakansala bwa Kawempe I , Ying. Katumba yagugulanye nâ€™akulira ebyâ€™okulondeesa mu kitundu kino lwa kuggya ku bakuuma obululu bwe ebbaluwa ze yabawadde okukakasa nti bagenda kumukuumira obululu.\nPOLIISI yâ€™e Kampalamukadde yakutte omusajja eyabadde alonda kyokka ngâ€™erinnya lye teriri ku lukalala lwa balonzi.\nOmusajja ono okukwatibwa kiddiridde ba ajenti ba bakansala Olive Kituyi (atalina kibiina) ne Emma Matovu (FDC) okwekengera omusajja ono era bagenze okwekenneenya ngâ€™erinnya lye yabadde agenda okulonderamu ssi lirye era kwe kumubuuza ebimwogerako nga talina abantu kwe kutandikla okumukuba wabula Poliisi nâ€™emutaasa.\nOluvannyuma Poliisi yakutte ba ajenti: Jennifer Ajambo owa Kituyi ne Henry Mubiru owa Matovu nabo ne baggalirwa ngâ€™ebalanga kukuba muntu.\nOwa UPDF awambye banne n'atta mukama we


Bukedde Online - Kabaka ataddewo enkola empya ku ttaka lye\nKabaka ataddewo enkola empya ku ttaka lye\nBalooya bakubye ebituli mu liizi z'e Mmengo\nObukaka bwa Kabaka Obw'amazuukira\nAdded 20th April 2017\nEbyapa bino ebya liizi ey’emyaka 49 byakuweebwa abantu ku bibanja byabwe kwe babeera ne kwe bakolera, nga tebayise mu nkola ya kwegula.\nKatikkiro Charles Peter Mayiga (ku ddyo) ne Kiwalabye Male akulira Buganda Land Board.\nMMENGO etongozza enkola y’okuwa ebyapa abantu bonna abalina ebibanja ku ttaka lya Kabaka.\nAbagenda okusooka okuganyulwa mu nteekateeka eno etuumiddwa “Ekyapa mu ngalo” be bantu emitwalo 13 abasangiddwa nga beewandiisa ng’abasenze abatuufu ku ttaka lya Kabaka; wabula n’abatannaba kwewandiisa baweereddwa omukisa okwewandiisa baganyulwe mu ntegeka y’okuwa abantu ebyapa ku bwereere.\nKatikkiro Charles Peter Mayiga yatongozza enkola eno eggulo ku Bulange - Mmengo n’ategeeza nti etandikiddewo okukola era yaakumala emyezi mukaaga ng’ebyapa bya liizi biweebwa abo abaasooka okwewandiisa.\nMayiga yagambye nti: “Ssaabasajja Kabaka yasiimye abantu bonna abeewandiisa ku ttaka lye okuweebwa ebyapa ku bibanja byabwe nga bya liizi ya myaka 49.\nKino kikoleddwa okusobozesa abantu okunyweza obusenze bwabwe n’okukomya okusengula n’okutaataaganya abasenze.”\nYalambuludde ku birungi ebikirimu n’agamba nti: Abantu baakufuna omukisa okukulaakulanya ebifo byabwe nga bakola emirimu egy’enjawulo awatali kutya kwonna n’okubanguyiza mu kusasula ensimbi ezigendera ku liizi mu nkola ey’obwerufu.\nOkufuna ekyapa kino, omuntu waakusasulayo ensimbi entonotono okusobozesa obuweereeza buno okutambuzibwa obulungi nga kinaasinziira ku kitundu oli gy’abeera.\nDennis Bugaya omwogezi wa Bugand Land Board yagambye nti, alina ekibanja ku ttaka lya Kabaka e Nansana mu Wakiso kibadde kimwetaagisa ensimbi ezitakka wansi wa 3,500,000/- okwegula afune ekyapa kya liizi wabula mu nteekateeka eno, emisoso egyetaagisa gya kumumalako 800,000/- okukwasibwa ekyapa.\nAkulira Buganda Land Board (BLB) David Kyewalabye Male yagambye nti okuwandiisa okw’ekikungo eri abali ku ttaka lya Kabaka kwatandika mu 2015 era abantu 130,000 abagenda okusooka okulowoozebwako mwe baava.\nYagasseeko nti n’abatannaba kwewandiisa, oluggi luggule bagende mu ofiisi za Buganda Land Board ezibaliraanye beewandiise nabo bafune ekyapa.\nOkwewandiisa okw’ekikungo n’okupunta kwali kwa 600,000/- mu bibuga ate mu byalo 100,000/- kyokka oluvannyuma lw’okwewandiisa okw’ekikungo okuggwaako, Bugaya yagambye nti abatanneewandiisa baakusasula ebisale ebyali byagerekebwa edda nga mu kibuga (Busiro ne Kyaddondo) baakusasula 1,200,000/- ate mu byalo basasule 250,000/- ku buli kibanja.\nMu kwanjula enteekateeka eno, Mayiga yabadde wamu ne Minisita w’ebyettaka, obulimi n’obutonde bw’ensi e Mmengo, Ying. Martin Kasekende, Omumyuka we Hajj Hamis Kakomo n’abakozi ba BLB.\nEBYETAAGISA MU NKOLA ENO:\n1 Fayiro nnamba yo, singa ekibanja oba wakiwandiisa mu BLB. Fayiro eno yeeraga amannya ga nannyini, ekitundu ettaka we liri n’obunene.\n2 Okubalirira kwa ssente ezeetaagisa okuva mu ttabi lya BLB era ng’osasuddeko ensimbi mu bbanka kw’ezo ezibaliriddwa mu kufuna ekyapa.\n3 Lisiiti ezikakasa nti wasasula mu kuwandiisa ekibanja n’emisoso ku kyapa.\nBOBI WINE N’ABASENGULWA ABALALA\nKu nsonga ezigenda mu maaso ku ttaka ly’Obwakabaka okuli okusenda abantu, Mayiga yagambye nti: Obwannannyinni ku kibanja tebukuwa bbeetu kugenda ne weegabira by’oyagala n’oyingirira n’awataakuweebwa, obeera olina okutambula n’amateeka nga bwe gakulambika.\nEkirala ettaka ly’Obwakabaka, teririna kutwalibwa ng’ekintu ekiri awo wabula libeerwako okusinziira ku mitendera.” Ku Lwomukaaga oluwedde abatuuze ku kyalo Bugabo mu ggombolola y’e Kalagala mu Luweero baava mu mbeera ne bookya tulakita ya yinvesita eyali ayerula ettaka eryamuguzibwa ekitongole ky’Obwakabaka ekya Nkuluze.\nTulakita eno yaleetebwa okusendawo ennimiro z’abantu eziri mu ttaka lino erisukka yiika 50 abantu mu kitundu kino n’esanyaawo ennyaanya ne lumonde w’abantu; kwe kutwalira amateeka mu ngalo ne bagyokya.\nMayiga yagambye nti “ Ettaka eryo lya Bwakabaka nga bwawaawo omuntu liizi nga byonna ebyagenze mu maaso bivunaanyizibwa ku muntu oyo (yinvesita) eyaweebwa obuvunaanyizibwa bw’ekifo ekyo. Yamanyi engeri gye yakuttemu ensonga ezo.\nEnsonga z’ettaka ly’e Bugabo zeegasse ku byaliwo ku ttaka ly’e Kaazi - Busabaala, ekitongole ky’e Nkuluze bwe kyasenda ekitundu ku bbiici y’Omuyimbi Bobi Wine eyitibwa ‘One Love’ nga April 7, 2017 nga bagamba nti omuyimbi ono yayingira mu ttaka eritali lirye.\nKu nsonga eno Mayiga yategeezezza nti: Obwakabaka bwayisa ekiwandiiko ekitongole ekinnyonnyola ensonga ezikwata ku ttaka lino era omuntu yenna ayagala okumanya ebisingawo asobola okwongera okukyetegereza.\nBobi Wine bwe yatuukiriddwa yategezezezza nti ku lulwe ayagala wabeerewo obwenkanya n’agattako nti:\n“Nkyalinze okuweebwa omukisa nsisinkane Katikkiro oba Ssaabasajja Kabaka mbabuulire engeri gye nnayisibwamu mu ngeri etaalimu bwenkanya.\nKatikkiro Chalrles Peter Mayiga\nAbakulira abaliko obulemu e Katalemwa bawanjagidde Gavt. ku musolo\nGav't esazizzaamu ekyapa kya Minisita Kibuule ekiriko enkaayana\nNnaabagereka asiimiddwa aba lotale\nBy'olina okumanya ku liiizi z'e ttaka lya Kabaka\nMmengo bagitutte mu kkooti ku liizi empya\nEyatutte Kabaka mu kkooti Buganda emwanukudde\nBa Kansala ku district e Ki...\nEmitimbagano gya Vision Gro...\nEmitimbagano gya Vision Group okuli ogwa bukedde.co.ug ne newvision.co.ug gyakuggalawo ku wiikendi eno okutandika...\nEnsonga za Brian White ez'o...\nEngeri akasaawe k'e Mulago ...\nAfiiridde mu kibanda kya fi...


YESU BW'ANAAKOMAWO KU LULWO\nOluvanyuma olw'okumala emyaka egiwerako ng'ayisibwa bubi, Armando Valladares yali akozze, ng'alemadde okuva ku bulamu bwe obwasooka. Yali ng'akola ekibonerezo eky'obusibe obw'emyaka asatu (30) mu kkomera erye Castro olw'okuzannyira mu kkanisa ku lunaku olwa Christmas. Abakulu b'ekkomera, baamusiibya nga enjala. Bamubonyaabonya yaswaziibwa, naye yagaana okulekayo okukkiriza kwe.\nEkintu ekya muyamba okugenda mu maaso kwe kusuubiza kwe yalina wakati we n'omuwala omuvubuka erinnya lye Martha. Basisinkana era ne baagalanira mu kkomera. Omukyala ono yasikirizibwa nnyo okukkiriza kwe okugumu. Nga baakamala okugattibwa mu bufumbo obutuufu mu luggya lw'ekkomera Martha yawalirizibwa okuwang'angukira mu Miami.\nOkwawukana kwabwe kuno kwali kwa bulumi. Naye Armando mu kyama yasobola okuwa omwagalwa we ekisuubiizo. Ku kapapula akatono ke yaalonda kwe yali awandiise ekisuubizo kye nti: "Ngenda kudda gyoli."\nOmusibe ono yamalirira nti mu ngeri yonna ye ne Martha bagenda kukola ebirayiro byabwe mu kkanisa mu maso ga Katonda. Olunaku olumu obufumbo bwabwe bugenda kubeera nga bujjuvu. Yamugamba nti: "Bulijjo oli wamu nange."\nEkisuubizo kya Armando kyamukuuma ekiseera kyonna eky'emyaka gyonna egy'okuyisibwa obubi ekintu ekyandizikiriza ebirowoozo eby'abasajja abasinga obungi. Era ne kikuuma ne Martha okubeerawo. Omukyala yakolanga obutakoowa ng'assayo Omwoyo ku kisuubizo ky'omwami we. Teyaggwaamu ssuubi.\nEbiseera ebimu tukyasobola okukemebwa n'okwewunya, nti, ddala Kristo olunaku olumu alikka okuva mu ggulu n'ajja olw'okwegatta naffe okwekyewunyo. Nga twawukanye naye okumala ebbanga ddene! Enkomerero y'ensi ey'essanyu ng'ekomekkereza ebyafaayo by'ennaku eby'omuntu kikyasobola okulabika nga mawulire malungi nnyo agatakkirizikka. Naye waliwo ekintu kimu ekikuuma essuubi nga ddamu mu mitima gyaffe. Kye kisuubizo kya Yesu okudda. Nga Yesu tannaba kuddayo mu ggulu okuva ku bayigirizwa be, kino kye kisuubizo kye yakola:\n"Omutima gwammwe tegweralikiriranga; mukkiriza Katonda, era nange munzikirize. Mu nnyumba ya Kitange mulimu ebifo bingi eby'okubeeramu. Singa tekiri bwe kityo, nandibagambye: kubanga ng'enda okubateekerateekera ekifo, ndikomawo nate ne mbatwala gyendi, nammwe mubeere eyo." - Yokana 14:1-3.\nNga Yesu tannaba kulinya mu ggulu, yakakasa abagoberezi be nti: "NDIKOMAWO NATE," Yasuubiza okudda era atwale abo bonna abamwesiga mu kifo eky'enjawulo ky'atuteekeddeteekedde. Ebyawandiikibwa ebitukuvu byogera ku kudda kwe omulundi ogw'okubiri kumpi emirundi 2,500. Ensonga ey'okudda kwa Yesu ku nsi kuno omulundi ogw'okubiri nkakafu nnyo ng'amazima gano nti yaliko ku nsi kuno emyaka nkumi bbiri egiyise.\nEdda ennyo Katonda yasuubiza nti Kristo agenda kujja, omulokozi agenda okwetikka ebibi byaffe era atuwe okusonyiyibwa olw'ekibi ky'abantu. Ekisuubizo kino mu biseera eby'edda kyali kirabika nga tekisoboka kukkirizika eri abantu abaali babonyaabonyezebwa mu bulamu bwabwe. Naye Yesu yajja era n'afa ku musaalaba. Okusuubira kwatuukirira nga kwa kitiibwa okusinga n'abantu kye baali basuubira nti kisoboka. N'ekisuubizo ky'okudda kwe omulundi ogw'okubiri nakyo kijja kutuukirira. Tusobola okwesigama ku oyo atwagala, okudda era n'okukung'anya abo be yasasulira omuwendo ogutaggwaawo.\nOkuyita mu kiseera kye kyonna eky'obusibe Armando yabbiriranga obugambo obuyiiye n'obubaka n'obufaananyi n'abuwerezanga Martha. Era Martha yasobolanga obusasanyanga, mu bantu. Era ebigambo byabwe byasikkiriza ensi. Era Gavumenti nnyingi zannyigiriza ekkomera lye Castro okuta abasibe abaali batawanyizibwa. Omukulembeze w'eggwanga lya Bufaransa yabiyingiramu, era eky'enkomerera mu October mu mwaka 1982, Armando yaateekebwa ku nnyonyi eyali egenda mu Paris. Kino kyamukalubirira okukkiriza nti yali ateereddwa - n'ennyonyi gye yalimu ne bweyatuuka ku kisaawe nga ye takikkiriza.\nNewankubadde byali bwe bityo, oluvanyuma olw'okubonnabona emyaka 20 egy'obwetaavu n'okulindirira Armando yatwalibwa mu mikono gya Martha.\nNga wayiseewo emyezi mitono abantu bano bombi, nga bajjudde essanyu baayimirira mu Miami mu kkanisa y'Omutukuvu Kierau ne baddamu okukola ebirayiro byabwe. N'ekyasembayo obufumbo bwabwe bwa malirizibwa. Ekisuubizo ekyali kigamba nti Ndikomawo gyoli kyatukirizibwa.\nOsobola okukuba akafaananyi obwegaffu obw'ekitalo bwe buliba, enkomerero bwetulitunuragana ne Yesu amaaso n'amaaso? Okulabika kwe okw'ekitiibwa kugenda kumalawo ennaku yaffe era n'okulemwa kwaffe, kugenda kumalawo obulumi bwonna obuli mu mitima gyaffe. Okudda kwe Yesu kugenda kumatiza okwetaaga kwaffe okugenda ewala ennyo. Era kuliba essuubi eriisingira ddala okutukyamula. Era kugenda kutuyingiza mu bwegaffu obw'omukwano ogw'emirembe gyonna nga tuli n'omuntu w'ekitalo enyo mu ggulu ne ku nsi. Yesu ajja mangu! Oyagala nnyo okumusisinkana?\n2. YESU AJJA ATYA?\n(1) Yesu alijja mu kyama?\n"Laba (nze Yesu) mbalabudde. Kale bwe babagambanga nti laba, ali mu ddungu: temufulumanga; laba ali mu bisenge munda; temukkirizanga. Kubanga ng'okumyansa bwe kuva ebuvanjuba, ne kulabikira ebugwanjuba; bwe kutyo bwe kuliba okujja kw'Omwana w'omuntu." - Matayo 24:25-27.\nOkumyansa bwe kumyansa kulabikira mu bbanga ddene, bwe kutyo n'okujja kwa Yesu bwe kuliba; si kwa kyama yadde si kwa mu birowoozo.\n(2) Yesu alidda omulundi ogw'okubiri nga muntu ddala?\n"(Abagoberezi ba Yesu) bwe baali beekaliriza amaaso mu ggulu bw'agenda, laba, abantu babiri ne bayimirira kumpi nabo nga bambadde engoye ezitukula: abayogera nti abantu b'e Galiraya kiki ekibayimirizza nga mulaba mu ggulu? Oyo Yesu abagyiddwako okutwalibwa mu ggulu alijja bw'atyo nga bwe mumulabye ng'agenda mu ggulu." - Bikolwa 1:10-11.\nKu lunaku lwe olw'okudda mu ggulu okuva ku nsi kuno, bamalayika baakakasa abatume nti; Yesu y'omu atwaliddwa mu ggulu, so si mulala - agenda kudda mu buntu bwe nga Kabaka wa bakabaka. Yesu oyo y'omu eyawonyanga abalwadde era n'azibula n'abazibe b'amaaso. Yesu oyo yennyini eyaayogera ebigambo eri omukyala eyakwatibwa mu bwenzi. Yesu y'omu oyo eyasangula amaziga g'abakungubazi era eyawambaatira abaana mu kifuba kye. Yesu y'omu oyo eyafa ku musaalaba eyasula mu ntaana era ku lunaku olw'okusatu n'azuukira okuva mu bafu.\n(3) Yesu alijja naffe tulisobola okumulaba?\n"Laba ajja n'ebire, ERA BULI LIISO LIRIMULABA." - Kubikkulirwa 1:7 (ekitundu ekisooka).\nAbantu bonna abalamu, abatuukirivu era n'aboonoonyi bagenda kulaba okujja kwe. Yesu yennyini agamba nti: abantu bameka abalimulaba?\n"Awo lwe kalirabika akabonero ak'omwana w'omuntu mu ggulu; n'ebika byonna eby'ensi lwe birikuba ebiwoobe, bariraba Omwana w'omuntu ng'aja ku bire eby'eggulu n'amaanyi n'ekitiibwa." - Matayo 24:30.\nBuli muntu yenna omulamu ali ku nsi agenda kulaba Yesu.\n(4) Ani aliweerekera Yesu ng'ajja?\n"Naye omwana w'omuntu bwalijjira mu kitiibwa kye ne bamalayika bonna (nga bali) naye, awo bw'alituula ku ntebe ey'ekitiibwa kye." - Matayo 25:31.\nKuba akafaananyi kiriba kitya Yesu bw'anaakomawo n'ekitiibwa kye kyonna nga kimwetoloode n'ebamalayika be bonna.\n(5) Tusobola okumanyira ddala essawa n'olunaku Yesu gy'aliddirako?\n"Naye eby'olunaku luli n'ekiseera tewali abimanyi, newankubadde bamalayika ab'omu ggulu, newankubadde omwana wabula Kitange yekka... Mukale nammwe mweteeketeeke, kubanga mu kiseera kye mutalowoolezamu Omwana w'omuntu ky'alijjiramu." - Matayo 24:36, 44.\nBuli muntu ajja kulaba okujja kwa Yesu okw'ekitibwa, naye bangi bagenda kuba nga tebamweteekeddeteekedde. Ggwe ku bubwo weeteeseteese olw'okujja kwa Yesu?\n3. KIKI YESU KY'ANAAKOLA BW'ANAJJA OMULUNDI OG'OKUBIRI?\n(1) Agenda kukung'anya abantu bonna abaalokolebwa (abalonde).\n"Era alituma bamalayika be n'eddoboozi ddene ery'ekondere, nabo balikung'anya abalonde be mu mpewo ennya, okuva ku nkomerero y'eguulu okutuusa ku nkomerero yalyo." - Matayo 24:31.\nSinga ng'okkiriza Yesu okuteekateeka omutima gwo n'obulamu bwo, ogenda kumwaniriza mu ssanyu ng'omulokozi.\n(2) Yesu ajja kuzuukiza abafu abatuukirivu.\n"Kubanga Mukama waffe yennyini alikka okuva mu ggulu n'okwogeera waggulu n'edooboozi lya malayika omukulu n'ekondere lya Katonda, nabo abafiira mu Kristo be balisooka okuzuukira." - 1 Basesalonika 4:16.\nYesu ajja kukka okuva mu ggulu n'okwogerera waggulu. Eddoboozi lye ery'ekitalo ligenda kuwulirwa okwetoloola ensi yonna. Era okwogera kwalyo kuggulawo entaana era ne lizuukiza obukadde n'obukadde bw'abantu abaafa nga bakkiriza Yesu okuyita mu mirembe gyonna. Nga ssanyu liriba lya kitalo nnyo!\n(3) Ku kujja kwe Yesu agenda kufuusa abatukuvu bonna si batukuvu abafu bokka - naye n'abatukuvu abalamu.\n"Naffe abalamu abasigalawo ne tulyoka tutwaliba wamu nabo mu bire okusisinkana Mukama waffe mu bbanga, kale bwe tutyo tunabeeranga ne Mukama waffe ennaku zonna." - 1 Basesalonika 4:17.\nOlw'okuteekateeka okubeeranga naye emirembe n'emirembe. Yesu agenda kukyusa emibiri gyaffe gino egifa mu mibiri egy'ekittiibwa egitafa.\n"Laba mbabuulira ekyama, tetulyebaka ffena, naye ffena tulifuusibwa, mangu ago, nga kutemya kikowe, akagombe ak'enkomerero bwe kalivuga, kubanga kalivuga n'abafu balizuukizibwa obutavunda, naffe tulifuusibwa kubanga oguvunda guno kigugwanira okwambala obutavunda, n'ogufa guno okwambala obutafa." - 1 Abakolinso 15:51-53.\nYesu bw'anajja, "tujja kufuusibwa." Kirowoozeko okumala akaseera. Tewakyali kabootongo, tewakyali kukozimba, yadde kokolo. Amalwaliiro gaggalidwawo n'okuziika tewakyali Kristo azze.\n(4) Yesu ajja kutwala abatukuvu bonna mu ggulu.\nYesu yennyini yasuubiza nti, "Ndikomawo nate ne mbatwala gyendi mubeere nange" mu nnyumba ya Kitange (Yokana 14:1-3). Petero ayogera ku busika obw'abanunule (1 Petero 1:4). Tukyasobola okulindirira okulambula ekibuga kya Katonda eky'ekyewuunyo. Yerusalemi ekiggya era n'okulaba Kitaffe ow'omu ggulu.\n(5) Yesu agenda kuggyawo ekibi era n'okubonaabona eky'ekiseera kyonna. Ababi b'ebo abajeemera okukkiriza ekirabo kyonna eky'ekisa kya Yesu - mu butuufu bagenda kwesalira bokka omusango. Bwe balitunuulira mu maaso ga Yesu ng'ajja gye bali ku bire. Olw'okutegeera ebibi byabwe bigenda kubalumya nnyo okubyetikka era balikaabirira ensozi era n'amanyinja nti, "Mutuggweeko mutukise mu maaso g'Oyo atudde ku ntebe, ne mu busungu bw'Omwana gw'endiga" (Kubikkulirwa 6:16). Balyegomba okufa okusinga okuyimirira mu maaso ga Yesu alaba byonna.\nBakimanyi nti eddoboozi kaakano eribwatuka okuva mu bire olunaku olumu lyabeegayiriranga okukkiriza ekisa kya Katonda. Abo abaabuza obulamu bwabwe nga banoonya ensimbi mu makubo agatali mattufu, oba amasanyu, oba kufuna buyinza mu kiseera kino balikitegeera nti baagayalirira eky'obugagga eky'omugaso ekisinga byonna eky'obulamu.\nKuno kuliba kuzikirira. Newankubadde ng'ebyo biribeera bwe bityo, tewali n'omu eyayagala okuzikkirira. Katonda yennyini talina ssanyu mu kufa kw'ababi (Ezekieri 33:11). "Tayagala muntu yenna kubula, naye bonna batuuke mu kwenenya" (2 Petero 3:9). Yesu atwegayirira nti, "Mujje gyendi mmwe mmwenna abakooye era abazitoweereddwa, nange nnabawummuza" (Matayo 11:28). Naye kino tekkikkirizika, abantu abamu bagana okuyita kwe kuno okw'ekisa.\n4. WEETESETEESE OKUSISINKANA YESU BW'AKOMAWO?\nYesu kyamutwalako kinene okusobola okutukakasa ekiseera eky'omu maaso nti, "Muyumba ya Kitange mulimu ebifo bingi." Okukikola kyamutwalako bulamu bwe "Era ne Kristo bw'atyo bwe yamala okuweebwayo omulundi ogumu okwetikka ebibi by'abangi alirabika omulundi ogw'okubiri awatali kibi eri abo abamulindirira olw'obulokozi." - Abebbulaniya 9:28.\nOmulokozi eyafa ku musaalaba okuggyawo ebibi byo ajja kukomawo "Omulundi ogw'okubiri era ajja kuleeta obulokozi eri bonna abamulindirira." Kristo yeewaayo okukomererwa alyoke awe buli kinnomu ku ffe obulokozi. Naye awatali kudda kwe omulundi ogw'okubiri omusaalaba gwe guba tegulina mugaso. Kristo ayagala okutuwa amaka ag'emirembe gyonna nga tuli awamu naye. Kino okubaawo tuteekwa okumukkiriza okufuga emitima gyaffe ng'omulokozi waffe era Mukama waffe kaakako.\nKu lunaku olwa August 16 omwaka 1945, mu bukiika obwa kkono obwa China, omulenzi omuto yadduka emisinde ng'ayita mu kisaawe e Shanturg, nga bw'aleekanira waggulu nti yali alabye ennyonyi mu bire. Abantu bonna abaali beesobola abaali basibiddwa mu nkambi baafuluma era ne batunula waggulu. Abaami bano, n'abakyala bano baali baabonaabona dda emyaka mingi egy'okwawulibwa okuva ku bantu baabwe, n'okujjibwako ebyabwe, okweralikirira, nga basibiddwa Abajapani olw'okuba abatuuze ab'eggwanga ery'omulabe. Eri abangi ekintu kimu kyokka ekyabakuuma nga balamu mu Mwoyo, lye essubi nti olunaku lumu olutalo lugenda kuggwa.\nAbantu 1,500 abaali abasibe abaali basibiddwa bwe bakitegeera nti ennyonyi eno yali esobola okuba ng'ezze kuddukira bo. Ng'eddoboozi ly'ennyonyi ligenda lyeyongera okuvuuma, omu ku bo n'ayogera nti, "Laba, ebendera ya America esigiddwa ku ludda olumu olw'ennyonyi." Era nate nga n'okulowooza kubaweeddemu mu butakkiriza eddoboozi ne ligamba nti, "Laba, abali mu nnyonyi batuwubira emikono. Batumanyi, bazze kutunona."\nMu kiseera kino essanyu lyassukirira abantu bano abaali bakyasigaddewo. Abantu baagwa eddalu. Abantu batandika okudduka nga beetoloola, nga bawogganira waggulu nga bawuuba emikono gyabwe ate nga bwe bakaaba.\nAmangu ddala abantu bakitegeera era n'ebasirika ne bateeka. Olugi olwa wansi olw'ennyonyi amangu ddala lweggula era abantu batandika okuvaamu nga bakka ne Paracuti. Abanunuzi baabwe baali nga tebakyali ba kujja olunaku olumu oluli eyo mu maaso, naye baali bazze ku lunaku olwo lwennyini. Mu kiseera ekyo baali nga bali awo mu maaso gaabwe.\nAbantu beeyongera okukung'ana ku mulyango gw'ekisaawe. Tewali n'omu eyayimirira okulowooza ku mundu seruwandula masasi eyali ebatunuulidde ng'eva ku kitikkiro kyenju. Nga bamaze emyaka mu bunaku, olw'okubeera bokka, bayita mu lugi ne badduka okutuuka abanunuzi abajjira mu nnyonyi we baagwa.\nMu bwangu ddala nnamungi w'omuntu ono yakomawo era ne badda mu nkambi yaabwe nga beebagadde, abaserikale ku bibegabega byabwe. Omukulu eyali akuuma enkambi eyo yeewayo yekka awatali kulwana. Mu butuufu ddala olutalo lwali luwedde. Eddembe lyali lizze. Ensi yafuuka mpya.\nMu bwangu ddala Katonda waffe, omulokozi waffe ajja kukka okuva mu bire okutununula. Ebyafaayo ebiwanvu eby'entiisa eby'obukambwe bw'omuntu eri muntu munne bijja kukomezebwa. Wajja kubeerawo okusanyuka ku lunaku olwo, okwogerera waggulu okw'essanyu, nga n'ekisembayo olwo ne tutegeera nti, "Okujja kwe kusembedde, nsobola okulaba nga bamalayika nga bafuuwa eng'ombe zaabwe." N'eddoboozi ly'ekkondere lyeyongera okuleekana. Ekire eky'ekittiibwa kyeyongera okumasamasa okutuusa lwe kinaaba nga tekikyaggumikirizika. Naye tetuteekwa kuyimirira nga tutunla butuunuzi nga bwetukitegedde nti, "Andaba, Amaanyi nga bwendi." Tugenda kutegera nga tulina essanyu eritannyonnyolekeka: ONO ye Katonda wange, "Ajja ku lwange, si lunaku lulala, naye olwa lero, mu kiseera kino kyennyini."\nWeeteeseteese okwaniriza Kabaka mu kitiibwa kye? Oba nga si bwe kityo, nsaba oyite Yesu yennyini mu buntu ajje mu bulamu bwo kaakano. Ng'okujja kwa Yesu bwe kugenda okumalawo emitawaana egy'ensi, bwe kityo mu ngeri y'emu okujja kwa Yesu mu mutima gwo kujja kukuyamba mu bizibu byo ebya buli lunaku. Yesu omugonjoozi w'ebizibu omukulu asobola okukuwonya okuva mu kusingibwa omusango ne mu mugugu ogw'ekibi, era n'akuwa obulamu obutaggwaawo.\nOkujja kwa Yesu mu bulamu bwo kusobola okukukyusa emirembe gyonna, mu ngeri y'emu ng'okujja kwe mu nsi bwe kugenda okugikyusa ddala. Okyasobola okwesigama ku Yesu. Ajja kukuteekateeka olw'okujja kwe omulundi ogw'okubiri era ajja kukuwa obukakafu obw'obulamu obw'emirembe ne mirenbe ate obusanyufu.


Bukedde Online - Basaaye olusuku lwa yiika nnamba e Mpigi\nBasaaye olusuku lwa yiika nnamba e Mpigi\nPoliisi etaasizza owoolubuto e Kalungu\nAbakungu 4 kkooti ebasindise ku alimanda l...\nNnaalongo Ssonko ng’ali mu lusuku lwe lwe baasanye.\nOMUTUUZE w'e Mpigi asobeddwa bw'asanze olusuku lwe nga lusanyiddwa n'ebijanjaalo nga babifuuyidde eddagala ly'obutwa byonna ne bikala.\nNnaalongo Elizabeth Ssonko 56 ow'e Lwanga mu Mpigi Town Council yaguddewo ekigwo bw'agenze mu lusuku lwe olwa yiika emu n'ekitundu okuyunja emmere kyokka n'asanga nga lwonna lwasaayiddwa n'ebirime ebirala byonna nga baabifuuyidde eddagala ery'obutwa ne bikala.\nYagambye nti bwe yatuuse mu lusuku ne yeetegereza yalengedde abasajja abaabadde bakutte ebijjambiya nga bagenda mu maaso n'okusaawa ebitooke bye era bwe yabakubidde enduulu ne bamutiisa okumutta. Yagambye nti yasazeewo okuddukira ku poliisi y'e Mpigi nga bw'akaaba.\nPoliisi wetuukidde mu lusuku lwa Nnaalongo Ssonko yasanze abasajja nabo bakyagenda mu maaso n'okutema ebitooke kyokka olwalengedde abaserikale ne badduka nga tewali n'omu yakwatiddwa.\nNnaalongo Ssonko alumirizza Henry Mukama okukulemberamu ekibinja ky'abantu abaasaaye olusuku lwe ng'agamba nti kiva ku nkaayana ze balina.\nNnaalongo Ssonko ensonga yazitwala mu kkooti ng'agamba nti Mukama yavaayo n'ategeeza ng'ettaka bwe yaligula ku mutabani we. Agamba nti Mukama abadde aludde ng'amutigomya era asuubira nti akozesezza akaseera kano aka kalantiini okusaawa olusuku asobole okweddiza ettaka.\nMuwala wa Nnaalongo Ssonko, Sylivia Nabatanzi yagambye nti Mukama yasoose kumugoba mu nnimiro n'amutiiusa okumukuba amasasi ng'akaalakaala n'emmundu n'oluvannyuma kirabika n'atwala abavubuka abaasaaye olusuku lwonna.\nYasabye aboobuyinza bamuyambe ku mutabani we Zebron Kikwabanga gw'alumiriza okutunda ettaka ly'ekika okubadde olusuku mu bukyamu nga kye kivuddeko olutalo wakati we n'omugagga Mukama. Omwogezi wa poliisi mu Katonga, Lydia Tumushabe yagambye nti poliisi enoonya abantu 10 abaasaaye olusuku luno\nKabaya awenja Buchaman buseenene\nSssenga, lwaki mmalamu mangu akagobo?


Bukedde Online - Uganda eyongedde abajaasi 2,754 mu ddwaaniro e Somalia\nUganda eyongedde abajaasi 2,754 mu ddwaaniro e Somalia\nMuseveni ayise Ttabamiruka wa NRM e Namboole\nKCCA ezinze ekkolero lya SAFI n'ezuula ebi...\nUGANDA eyongedde amagye mu Somalia okwenyweza ebyokwerinda mu kibuga Mogadishu ne mu bitundu amagye ga UPDF bye gaakawamba ku batujju ba al Shabaab.\nBya Ahmed Mukiibi.\nMu nteekateeka y’emu, Pulezidenti Museveni alonze omuduumizi omupya ow’amagye ga Uganda mu Somalia nga ye Brig. Sam Kavuma ng’azze mu bigere bya Brig. Dick Olum.\nEkiwandiiko ekyafulumiziddwa ekitebe ky’amagye ga UPDF, kyategeezezza nti, abajaasi abapya 2,754 be basindikiddwa mu Somalia, ng’abajaasi bano baatandise okutuuka mu kibuga Mogadishu leero ku Lwokubiri.\nOmuduumizi w’amagye ga UPDF, Gen. Katumba Wamala yasoose kusisinkana abajaasi bano 2,754 ku Mmande nga October 27, 2014 ku ttendekero ly’amagye e Singo gye babadde batendekebwa n’ababuulirira ku nneeyisa n’ebibasuubirwamu nga bali mu Somalia.\nGen. Katumba yalangiridde nga Pulezidenti Museveni bwe yalonze Brig. Kavuma, abadde aduumira amagye ga Uganda agayigga kyewaggula Kony mu bibira bya Central African Republic (CAR) okudda mu bigere bya Brig. Olum ng’omuduumizi w’amagye ga Uganda mu Somalia.\nEkibinja ky’abajaasi ekipya ekisindikiddwa mu Somalia, Gen. Katumba yalangiridde nti kyakuduumirwa Col. Frank Kyambadde nga kino kigenda kukuuma obutebenkevu mu bibuga ebyakawambibwa ku ba al Shabaab naddala e Barawe.\nLooro ku Lwokubiri abajaasi abo lwe batandise okutuuka e Somalia nga bakira ennyonnyi ebasombera mu bibinja by’abajaasi abali wakati wa 100 ne 200.\nOmwogezi w’amagye ga Uganda mu Somalia, Maj. Deo Akiki yategeezezza abamu ku bajaasi ba UPDF abaamalirizza 'misoni' mu Somalia gaakomyewo mu Uganda nga baasiibuddwa e Mogadishu omumyuka w’omuduumizi w’amagye g’omukago gwa AMISOM, Maj. Gen. Geoffrey Muheesi.\nUganda ayongedde abajaasi 2,754 mu ddwaaniro e Somalia\nAbagambibwa okuwa abayizi 60 obutwa babakutte\nAbaana 129 bazaaliddwa ku Ssekukkulu\nMuseveni asisinkanye abâ€™e Bushenyi\nAbâ€™omu byalo baweebwe obutimba\nMuseveni asisinkanye abakuba Kibooko\nEnkiiko za LC ezijjudde enguzi zikyalina mugaso ki?


AUDIO! Komando Maj Gen Lokech ayingidde mu by'okutta Gen. Katumba - The Bridge Uganda\nAUDIO! Komando Maj Gen Lokech ayingidde mu by’okutta Gen. Katumba\nMunnamaggye omutendeke amyuka omuduumizi wa Poliisi mu ggwanga komando Maj Gen Paul Lokech, agumizza eggwanga Poliisi obutebaka okutuusa ng’ezudde abatemu, abakoze obulumbaganyi ku Gen Katumba Wamala ssaako n’okutta abantu be.\nGen. Katumba, yalumbiddwa sabiiti ewedde nga 1, omwezi guno Ogwomukaaga era wadde yasobodde okusimatuka abatemu, muwala we Brenda Nantongo yattiddwa ssaako ne ddereeva we Haruna Kayondo.\nGen. Katumba lwe bamulumba\nWabula Maj Gen Lokech agamba nti abatemu abakoze obulumbaganyi ku Gen Katumba, bagenda kwattibwa era tewali muntu yenna gwe bagenda kuttira ku liiso.\nGen. Lokech asinzidde ku kitebe kya Poliisi e Naguru.\nMungeri y’emu agambye nti obunafu mu kitongole ekya Poliisi n’okusingira ddala mu byempuliziganya y’emu ku nsonga lwaki abatemu, basobodde okusimatuka ne badduka.\nGen. Lokech agamba nti wadde kkamera ziri ku nguudo, balina okukola ku bituli ebiri mu kitongole ekya Poliisi, okuziyiza embeera y’emu okuddamu.\nAte Famire y’omusuubuzi John Damulira ewanjagidde omukulembeze w’eggwanga lino Yoweri Kaguta Museveni okuyingira mu nsonga zaabwe, okuyambako mu kunoonya omuntu waabwe.\nDamulira ali mu gy’obukulu 50 nga musuubuzi wa sipeeya wa mmotoka ewa Kisekka, yakwatibwa nga 21, November 2020 nga wakayita ennaku 2 zokka, ng’abantu bekalakaasiza ku ky’okusiba Pulezidenti w’ekibiina ki National Unity Platform (NUP) Robert Kyagulanyi Ssentamu amanyikiddwa nga Bobi Wine.\nKyagulanyi bamukwatira mu disitulikiti y’e Luuka ku by’okugyemera ebiragiro by’okulwanyisa Covid-19 mu kiseera kya Kampeyini, ekyavaako abantu okwekalakaasa mu bitundu by’eggwanga eby’enjawulo era abantu bangi baakwatibwa ate abasukka 40 battibwa.\nKati no, famire ya Damulira nga bakulembeddwamu omukyala Sarah Damulira, bagamba nti banoonyeza, mu kkomera, enkambi z’amaggye, Poliisi ez’enjawulo, ogenda mu kkooti naye Damulira akyabuze.\nBba wa Damulira\nDamulira nga mutuuze e Wakulekaana e Makindye bukya atwalibwa, ebbanga ligenda myezi musanvu (7) era omukyala Sarah Damulira agamba nti bukya atwalibwa, embeera embi eyongedde okusanikira famire nga ne ky’okulya ennaku ezimu kibula.\nSarah mu kiseera kino alina abaana munaana (8) n’abazukkulu babiri (2) era wakati mu kulukusa amaziga, ayogedde ku mbeera.\nSarah yegatiddwako mutabani we Ndugwa Davine okuwanjagira omukulembeze w’eggwanga okubakwasizaako okuzuula omuntu waabwe mu ngeri yonna oba mulamu oba mufu.\nSarah Damulira wadde akiriza okuwayamu naffe, ensonga ze zikyali mu kkooti.\nWabula n’abadde Minisita w’ensonga z’omunda mu ggwanga Gen. Jeje Odonog bwe yali ayanjulira Palamenti ‘List’ y’abantu abagambibwa nti babuzibwawo, Damulira teyaliko, ekyongera okutiisa famire.\nEbirala ebifa mu ggwanga – https://www.facebook.com/GalaxyFm1002/videos/2596339413995533\nChris Obore has unfinished business with strong message to foes ‘There are no special MPs’ on return from raring chicken\nMuseveni orders URA to give Bobi Wine his armored car


Ab'ebijambiya balumbye poliisi e Kabowa ne batema abaserikale\nAb’ebijambiya balumbye poliisi e Kabowa ne batema abaserikale\nABAZIGU balumbye poliisi y’e Kabowa mu Kampala ne batema abaserikale babiri ebiso be baabadde baggyako emmundu. Poliisi yalwanye nabo era mu masasi agaakubiddwa, erimu lyakutte omuvubuka Sudais Mpiima ow’emyaka 24 n’afa ng’atwalibwa mu ddwaaliro e Mulago. Abaserikale babiri batuusidwako obuvune obw’amaanyi. Omu ye John Warren Kirya ng’ono yatemeddwa ekiso ku mutwe.\nOmuserikale omulala ye Arafa Okanyasi ng’ono yafumitiddwa ekiso mu lubuto era waayise ekiseera kitono n’atandika okufuka omusaayi nga kirowoozebwa nti yatuusiddwako obuvune bw’amaanyi mu nda mu lubuto.\nOluvannyuma lw’akanyolagano ak’amaanyi, abaserikale baanywezezza omuvubuka eyabalumbye gwe baategedde nti ye Rogers Kamya eyavugako bodaboda mu kitundu ekyo kyokka banne be yabadde nabo beemuludde ne badduka . Obulumbaganyi buno bwaguddewo ku Lwokuna ku ssaawa nga ssatu ez’ekiro.\nOMUSIRIKALE KIRYA ANNYONNYOLA Nnabadde ndi waka we nsula okumpi ne poliisi, ne mpulira oluyogaano ku poliisi. Waayise akaseera katono mukama wange OC Abdu Nasser Hidujja n’ampita nnyanguwe nti twabadde tulumbiddwa ab’ebijambiya.\nNnakutte emmundu yange ne nzija era nnasanze omuzigu yeekalakaasa n’ekiso alumba baserikale okubaggyako emmundu amasasi ne gatandika okukubwa mu bbanga nga tulowooza nti omuzigu ajja kutya adduke kyokka yayongedde kugoba baserikale kubaggyako mmundu. Bwe nnamwetegerezza ng’alina ekiso, kwe kusalawo ne nkasuka emmundu yange ne mmulumba tumeggane.\nMu kavuvugano gano yansozze ekiso ku mutwe ne ntandika okuvaamu omusaayi n’annyigira wansi kyokka ne mmulwanyisa okumwetakkuluzaako. Mu kiseera kino muserikale munnange, Arafa Okanyasi yanziruukiridde n’agwira omuzigu kyokka mu kulwanagana kuno omuzigu yaggyeyo ekiso kye yabadde akwese mu kiwato n’afumita Araf mu lubuto omusaayi ne gufukumuka.\nWabula abaserikale abalala bazze ne bayamba omuzigu n’agonda ne bamukwata n’atwalibwa ko poliisi e Katwe n’aggalirwa. Kyokka ekiso ekimu kye yabadde nakyo kirowoozebwa nti abamu ku banne be yazze nabo baadduse nakyo ne bakikweka. Omuzigu ono yagguddwako emisango egiwerako okuli okulumba poliisi egiri ku fayiro nnamba SD:45/08/03/2018.\nWabula abatuuze baanenyezza poliisi obutakuba musajja ono masasi n’atuuka okulumya abaserikale baayo kumpi kubatta. Atwala poliisi ye Kabowa, Nasser Hidujja yategeezezza nti omusajja ono yabadde ayagala mmundu nti kyokka alabika alina ekibinja kinene kyakola nanakyo ekyetaaga okunoonyereza.


Bukedde Online - Abasuubuzi b'ewa Kisekka batandise okuyingira amaduuka amapya\nAbasuubuzi b'ewa Kisekka batandise okuyingira amaduuka amapya\nOwa boda omulala attiddwa mu bukambwe\nAbafumbo baleppuka na gwa kukumpanya bbiri...\nABASUUBUZI b’ewa Kisekka 174, bannannyini maduuka agawedde ku Block A, babuukira waggulu oluvannyuma lw’okutandika okugakoleramu era bakasitoma baabwe ab’enjawulo baatandise dda okubagulako.\nYusuf Wangi omusuubuzi w’ewa Kisekka (ku ddyo) ng’alaga edduuka lye yayingidde.\n"Katonda kye yakkirizza nti kya kubeerawo omuntu ne bw'akirwanyisa era kimaliriza nga kikyo, nneebaza abasuubuzi abaalengerera ewala ne bakkiriza okuteeka ssente zaabwe mu nkulaakulana ne batakkiriza kubabuzaabuza nti kati essaawa eno batandise okukungula" Ssentebe w'akatale kano Robert Kasolo Kisembo bwe yategeezezza.\nBakira Kasolo ayogera bino ng'eno abasuubuzi baguza bakasitoma baabwe mu maduuka gabwe amapya ng'ate abalala bapangayo bintu.\nAkulira omulimu gw'okuzimba akatale k'ewa Kisekka okuva mu kkampuni ya ROKO, Ying Allan Muganzi yategeezezza nti kituufu amaduuka 174, gawedde era abasuubuzi abasinga twamaze dda okugabakwasa wadde kino kirina bwe kitaataaganyizza omulimu gwaffe naye tulina okukolera mu mbeera yonna.\nWabula buli dduuka lye bayingira tulina okumala okulibakwasa mu butongole.\nSsentebe Kasolo yagambye nti ekkula lino lye batuuseeko limusanyusizza nnyo wadde agenze okukizuula ng'abasuubuzi, be basinga okubeera abasanyufu kubanga bakizudde nti twabagambanga mazima.\nYe omwogezi w'akatale kano Simon Peter Lubwama yategeezezza nti Block A, k'ewedde kati bali ku Block B, era emitayimbwa n'embaawo byayingiddewo dda ng'abasuubuzi bwe banaayongera okusasula ssente amaduuka amalala 356, nago gagenda kubakwasibwa mu myezi mukaaga egijja.\nYayongeddeko nti buli mwaka okuva 2012 babaddenga basasula ssente za ‘Ground rent' buli mwaka obukadde 76, nga balooya emisango egitaggwa baakatwala obukadde nga 400 n'endala nnyingi ezisasuddwa ku bintu ebirala.\nAbapoliisi bakubaganye n'abayaaye ku Kaleerwe\nKawempe: Mu bubuga muyonjo, mu maka g'abantu wajama nnyo!\nBakasitoma badduse mu loogi kati bapangisa mayumba


Bukedde Online - Obulabe bw’ebbugumu n’enfuufu ku mmotoka yo\nObulabe bw’ebbugumu n’enfuufu ku mmotoka yo\nBaleese emmotoka enkadde 100 mu mwoleso\nEndabirira ya mmotoka yo ekuwonya okwatika endabirwaamu olw’omusana\nMmotoka ebikkiddwa ereme okwokebwa omusana\nOmusana buli lwe gwaka ennyo, abavuzi b’ebidduka babeera beeraliikirivu olw’ebyo bye bayitamu mu kiseera kino. Abasinga beeraliikirira wa gye basobola okusa mmotoka zaabwe zireme kutuukako musana.\nRonald Buwembo, avuga mmotoka ekika kya Ipsum eri mu langi enzirugavu agamba nti ye mmotoka ye eyonoonebwa nnyo omusana langi yaayo esiiwuuka olwo ng’okwewala kino alina okugisimba mu kisiikirize.\nBuwembo ng'alaga mmotoka ye eya langi enzirugavu esiiwuuka bw'ogireka mu musana\nWabula abakugu bagamba nti, abavuzi b’ebidduka balina okubeera abeegendereza ennyo ku ngeri gye balabiriramu mmotoka zaabwe kubeere kwa musana oba kiseera kya nkuba.\nAnnet Kasozi, makanika agamba nti obuzibu omusana, ebbugumu n’enfuufu bwe bituusa ku mmotoka bwe buno:\n1. Endabirwamu zifuna enjatika\nOmusana gwonoona endabirwamu z’amadirisa naddala ey’omu maaso kubanga omusana gugibugumya n’eyatika. Ayongerako nti, ate ebbugumu lino bwe lisanga endabirwamu y’emmotoka yo ng’erina olwatika, lweyongera okugaziwa era ssinga oba olina okuteekamu ssente okutereeza awaba woonoonese.\nKasozi akubiriza abavuzi b’ebidduka okubikka mmotoka zaabwe n’akaveera okuzitaasa okwonoonebwa omusana.\n2. Obusiba enzigi z’emmotoka zoonooneka\nTom Ongom nga makanika agamba nti, omusana bwe gwaka enfuufu nayo ebeera nnyingi era eno buli lw’eyingira mmotoka etuula mu bifo bingi ng’ebimu kw’ebwo bye bifo ebibeeramu woyiro. Omusana bwe gumwakako, woyiro oyo yeegatta n’enfuufu n’akakanyala ekitaataaganya obusiba enzigi nga kikwetaagisa okussaamu obulala mmotoka okwesiba.\n3. Emipiira olumu gibuguma ne gyabika\nSaleem Merasa, ng’ono akola mu mipiira gya mmotoka annyonnyola nti emipiira gy’emmotoka gikolebwa mu masanda ne waya za ‘steel’ era buli omusana lwe gwaka ennyo, amasanda gabuguma ne galeeguuka omupiira ne gufuna enjatika n’ekivaamu kwabika.\nEndabirwaamu y'emmotoka eyatise\n4. Endabirwamu y’akadirisa akabeera waggulu w’emmotoka ezimu nazo zijjula enfuufu ne zoonooneka.\nYasin Mwanje, nga naye makanika annyonnyola nti endabirwamu y’akadirisa akabeera waggulu w’emmotoka akayingiza empewo n’ekitangaala omusana bwe gwaka ne kayingiza enfuufu kivaako okwesiba ne katakola mulimu gwako bulungi.\nKino kigireetera okuyisa amazzi olw’okuba erina olupiira olubeeramu amazzi agagikuuma ng’ekola bulungi, era enfuufu olugiyingira ng’amazzi gano gatandika okutonnya munda mu mmotoka era nga kino kiba kyetaagisa okugirongoosa.\nOngom annyonnyola nti, bw’oba osimba mmotoka yo mu musana endabirwamu zo zisibe wabula oleke akabanga akatono waggulu olwo okwataganye ebbugumu ery’omu nda n’ery’ebweru.\n5. Amadirisa g’emmotoka gakwata enfuufu ne gagaana okweggula.\nMwanje, agamba nti abantu abalwawo okukola mmotoka zaabwe saaviisi kino bakimanyi. Enfuufu buli lw’eyingira mmotoka, etuula mu madirisa nga bw’otogiggyaamu kireetera amadirisa g’emmotoka okwekwata ne gagaana okweggula.


Bukedde Online - Ab'e Bukunja balabudde abanaagenda okuziikula Kafeero\nAb'e Bukunja balabudde abanaagenda okuziikula Kafeero\nObuwumbi 30 ez'okumaliriza amalwaliro g'e ...\nABAVUBUKA b’e Masaaba mu Kyaggwe awaaziikibwa Paulo Kafeero beekozeemu eggye erikuuma entaana ne balayira okufi ira ku muntu anaalinnyayo ekigere ng’agezaako okuziikula ebisigala bye.\nAmalaalo ga Kafeero\nBano bagamba nti byonna bwe binaaba bigaanyi Mukama n'abawa omukisa ne bategeera olunaku lw'okuziikula Kafeero bajja kukola kye baayise olutalo, waakiri Kafeero gy'agalamidde ategeere nti wadde abaana be yaleka balwanagana lw'ebyo bye yaleka, naye waliwo abaasigala bamwagala era abamulwanirira.\nOmusasi wa Bukedde eyabadde alondoola emboozi ya Kafeero y'omu ku be baabadde bateebereza okuba mu kabinja k'abantu abaagala okuziikula Kafeero, era bwe baamulabye baabadde bamaliridde okumukolako, wabula ssentebe w'ekyalo gwe yabadde naye ye yamuwonyezza. Bano bali bumu n'abatuuze abasinga abawakanyiza ddala ekyokuziikula Paulo Kafeero.\nAbatuuze bagamba nti wabeewo engeri endala ezeeyambisibwa okuzuula abaana ba Kafeero abatuufu okusinga okulowooleza mu kumuziikula olw'omulugube gw'ebintu.\nBaagambye nti engeri endala weeziri eziyinza okuyitibwaamu okufuna Endagabutonde nga tebamuziikudde kuba tebagenda kusobola kuzzaawo kitiibwa kya ntaana eyo eyafuuka ekyobulambuzi mu Bukunja.\nAbamu bawadde amagezi nti abaana ba Kafeero abakulu bayinza okwebuuza ku bantu abakulu wano mu Ggwanga oba okwekwata kw'abo kitaabwe be yabalekera bamalirize ensonga zaabwe nga tebakozesezza buyinza bwa kkooti okuziikula kitaabwe kuba kijja kuba kiswaza bo ng'abaana ate ab'olubatu abeesibye ku ky'okuziikula kitaabwe.\nEYAKOLA NE KAFEERO BY'AGAMBA\nGideon Boogere: Nali mukwano gwa Kafeero nfi irabulago okuva mubuto wadde nga nze nali musinga obukulu. Nze nkwata ssente mu Kulabako Guitar Singers, era mu kiseera ekyo nalina emyaka 26 nga ye wa 17. Nakuuma omukwaano gwaffe era nkukakasa tewali Kafeero ttaka oba kibanja kye yagula nga sikimanyi.\nEbirala ng'ettaka lya Yiika 23.7 lye yagula ku Nabisooli muwala w'embuga (Muwala wa Katende) nnassaako omukono nga tuli mu Kalagi eryo liri wano ku mutala Masaaba. Okumanya twalina omukwano, Kafeero yayimba oluyimba omwali ebigambo, "Boogere jjangu nkulabeko, ompe ne bbayiro awo akapapula omwana mmubagire ekiwandiiko,", nze Boogere gwe yali ayimbako.\nEkinnuma ennyo kwe kusalawo okuziikula mukwano gwange. Naye olw'okuba birimu amateeka ekyokukola sirina kuba waliwo obutakkaanya obulina okuvaawo nga buyita mu kkooti z'amateeka Weebuuze ssinga bagenda mu mateeka kkooti n'ekizuula nti waliwo abaana abaalagibwa nti si ba Kafeero kyokka nga bamufaanana okukamala kati abo bagenda kulagawa? Kitunulemu era ani anaaba abazaala?\nAmateeka ge gaawa Nanganga kitaawe wa Kafeero olukusa okuziikula mwannyina Nagawa eyali aziikiddwa ku kiggya ne Kafeero kati Kafeero yasigalawo yekka, ago ge mateeka!\nMu kiseera kino ebintu bya Kafeero saagala kubyogerako nnyo, kuba omwana we yanvuma okunsesebbula ne batuuka n'okuntwala e Kawolo ku Poliisi era nabivaamu\nOmusasi wa Bukedde\nKulabako Guitar Singers\nKawolo ku Poliisi\nMukwano gwange yampangira omusajja omulwadde wa siriimu


Bukedde Online - OKUBUULIRIRA ABALENZI: Yiga okufuga amaddu omatize munno laavu\nMunno muwe ddoozi ya laavu enzijuvu\nEddagala erisumulula ensulo z'abakazi b'om...\nABASAJJA abamala safaali esooka ne bataddamu kunyumya kaboozi, oba abo abalwawo okuddamu amaanyi g‛ekisajja okwongera okutwala akaboozi mu maaso ekinaabawonya okubanyooma kiikino.\nOkusooka byonna embeera eno etera kuva ku ki? Embeera eno etera kuva ku maddu amangi ge mufuna nga mugenda mu kaboozi. Era embeera eno eri nnyo mu bavubuka abaakatandika okwegatta ate era ne mu basajja abagenze nga bakula; emyaka gy‛akaboozi nga gitandise okubawuubira akatambaala.\nEkireeta abavubuka bassasilimu okutandika okwenyooma kwe kuba nti n‛eddakiika ze bamala mu kyeso ziba mpaawo kaaga.\nOluba okwesogga omweso, mu ddakiika waayi nga yamazeemu dda akagoba! Ate olwo nga ye omukazi abeera atandika butandisi okunyumirwa.\nOluusi abakazi ne beesooza nti tebamatidde, anti nga ggwe kitawe ogudde eri owejjawejja kabekasinge nga n‛otulo tukubbye! Kale eddagala erisooka, kwe kufuga amaddu n‛okupapa ng‛ogenda mu kaboozi.\nOmukazi bw‛aba azze, aba akwagala. Leka kupapa kuyingira nnabunnya nga gy‛oli nti agenda kudduka.\nKubanga buli lw‛opapa mu by‛akaboozi, okozesa amaanyi mangi, kati bw‛ogattako n‛amaanyi agagenda buli lw‛omalamu akagoba, omubiri gwo gukoowa nnyo n‛obulwa embavu okuddamu nate luutu eyookubiri.\nWano abasajja abakuzeekuzeemu we babakubira mu kaboozi. Kubanga baba nga balabyeko.\nKati ne basobola mangu okuddamu safaali eyookubiri. Ekirala ekiyinza okutaasa omusajja alina ekizibu kino, kwe kwemalira ennyo mu kuweeweeta omukazi oba kiyite ‘lomansi‛. Kubanga buli omukazi lw‛omukola ‘lomansi‛ naye ajjula obwagazi oluusi n‛atuuka ne ku ntikko ne musobola okutambulira awamu.\nWabula n‛ekikulu ennyo, temwenyooma kubanga okulwa mu kyeso si kye kimatiza omukazi kyokka.\nWabula okumanya w‛omutakula naye n‛amalamu akagoba. Kale bino byonna bigezeeko ojja kulaba ng‛abaali bakunyooma ate batandise okukuyita bakuwe enkoko.\nDayirekita agambibwa okusobya ku bayizi be waakukeberebwa\nAba Boda boda ekira bakoze SACCO\nBakkansala b'e Kawempe bateeseza ku Facebook?\nSsente za nnamba ya pikipiki esiiwuuse ziba mmeka?\nâ€˜Bwâ€™ottira omuntu ku â€˜zebra crossingâ€™ tukuvunaana butemuâ€™\nAmazzi ga lajenta galina mugaso ki?


Bukedde Online - Basena atutte Cranes e Bukedea kugigezesa\nBasena atutte Cranes e Bukedea kugigezesa\nKatikkiro alabudde abawagizi ku ffujjo mu...\nAba Pool bagenze Zimbabwe kuvuganya mu za...\nLEERO (Lwamukaaga), abawagizi b’omupiira mu bitundu by’Obuvanjuba (East) baakweyiwa ku kisaawe kya Amkor mu disitulikiti y’e Bukedea okulaba ku bazannyi ba Cranes abagenda okuttunka ne ttiimu ennonde ey’omu kitundu kino.\nMoses Basena atendeka Cranes nga yeetegereza abazannyi mu kutendekebwa e lugogo okwetegekera omupiira gw'okuddingana ne Rwanda mu z'okusunsulamu za CHAN 2018 ezigenda okubeera e Kenya omwaka ogujja. (STEPHEN MAYAMBA)\nLeero mu Cranes Regional Tour;\nNorth East Select - Cranes\nAugust 31 mu za World Cup;\nUganda - Misiri e Namboole\nOmupiira guno, omutendesi Moses Basena gw’asuubirwa okugeserezaamu abazannyi be ng’agenderera okufuna ttiimu esooka ennettunka ne Misiri ku Lwakuna lwa wiiki ejja mu gusunsula abalizannya World Cup y’e Russia.\nEnkola eno ey’okutambuza Cranes mu bitundu by’eggwanga eby’enjawolo eyitibwa (Cranes Regional Tour) era emipiira gizze gizanyibwa mu bitundu eby’enjawulo.\nBasena, yategeezezza nti wadde omupiira guno gutwalibwa ng’omutono, gwakumuyamba nnyo okwetegereza enzannya y’abazannyi b’agenda okwongereza ku bapulo be yayise ku Misiri.\n“Ttiimu tuzimba nzimbe ekitegeeza nti buli mupiira gwe tufuna tulina okugukozesa obulungi nga twetegereza abazannyi be tussa mu ttiimu etandika ku Misiri kuba tetulina budde bulala.\nGugenda kuba gwa mukwano kyokka ffe tugutwala ng’ogw’okufa n’okuwona kuba twetaaga buwanguzi,” Basena bwe yategeezezza.\nEnkya (Ssande) Ibrahim Sekaggya eyayitiddwa okuyamba ku Basena okutendeka ttiimu, lw’asuubirwa okutuuka mu ggwanga okubaga ku kaweefube wa ttiimu eno okuwangula Misiri.\nSekaggya y’omu ku batendesi ba New York Red Bulls eya Amerika.\nMu ngeri y’emu, bapulo okuli kapiteeni, Denis Onyango, Ivan Ntege, Joseph Ochaya ne Isaac Isinde baatuuse ggulo (Lwakutaano).


Bukedde Online - Nambooze awandiikidde Bugingo ebbaluwa n'amulabula\nNambooze awandiikidde Bugingo ebbaluwa n'amulabula\nOmulangira Harry ne Meghan balaze Abangereza omwana gwe baazadde\nOMUBAKA Betty Nambooze (Mukono Munisipaali) awandiikidde Omusumba Aloysius Bugingo ebbaluwa ng'amulabula nti amalala bulijjo ge gakulembera ekigwo n'amujjukiza n'ebyawandiikibwa mu Bayibuli ebiraga abasajja abaali ab'amaanyi abaayuuguumya ensi kyokka ne basaanawo olw'abakazi.\nNambooze yategeezezza Bugingo nti talina kubuusabuusa kwonna nti musajja wa Katonda nti kyokka ateekwa okukkakkana. "Njagala nkujjukize mwannyinaze Bugingo nti, Katonda tayagala bantu b'amalala naye awa ekisa abo abeetoowaza okusinziira ku 1 Petero 5:5," Nambooze bwe yagambye n'ayongerako nti, "Ssebo Bugingo, Delilah yagamba Samson nti Abafalisaayo bakulumbye n'awawamuka mu tulo n'alowooza nti agenda kufuluma nga bulijjo abeekunkumuleko kubanga ye Samson omulonde wa Katonda nga tamanyi nti Katonda yali yamwabulidde.\n(Ekyabalamuzi 16:20). Yamugambye nti, singa abadde n'engeri ey'okumumatizaamu, yandimugambye nti, ‘musajja wa Katonda weetoowaze olwaleero odde eri Katonda by'akusomesa ku bufumbo kubanga nga Samson, okwagala kw etwalina eri obutuukirivu bw'ekigambo kya Katonda, busobola okufuuuka obutwa obumalawo ensi.\nWabula Bugingo yayanukudde Nambooze, ng'asinziira mu kusaba ku kkanisa ye nti ebbaluwa gye yamuwandiikidde yagisomye n'amusaasira kubanga talina budde bwa kumwanukula.\nNambooze ebbaluwa yagiyisizza ku mikutu gya yintanenti n'agamba nti wadde mukazi Mukatoliki era tasuubira kukyuka, Bugingo ye musumba we ow'omwoyo n'annyonnyola wakati wa September 2017 ne December 2018 ng'ali ku kitanda e Buyindi, yatandika okuwuliriza enjiri ya Bugingo n'awulira ng'etandise okumusensera.\nYamugattiddeko nti, baali basisinkanyeko bwe yamutuukirira ng'amusaba okubaako pulogulamu gy'akola ku Impact FM (Bugingo yaweerezaako ku leediyo eno ng'akyali ewa Dr. Sserwadda).\nNambooze agamba nti okugoberera Bugingo kyatandikira ku mukuumi we mu ddwaaliro eyateekangako enjiri ya Bugingo obutasumagira kuno ne kwegattibwako n'omusawo eyamugenderako e Buyindi eyawulirizanga enjiri ya Bugingo ku yintanenti buli kiro. Omukuumi n'omusawo bombi basabira wa Bugingo.\nEbbaluwa ya Nambooze eddiridde olutalo lw'ebigambo wakati wa Bugingo, mukazi we Teddy Naluswa ne muwala we Doreen Kirabo. Naluswa alumiriza Bugingo obwenzi ate ne Bugingo alumiriza mukazi we okugezaako okumutuusaako obulabe\nOmutendesi Kirya akuziddwa mu Villa\nFUFA egobye ebiwandiiko by'omutendesi waayo: Villa esattira


Bukedde Online - UPL ekakasizza liigi ya babinywera etandika nga September 28\nUPL ekakasizza liigi ya babinywera etandika nga September 28\nAsimbidde eky'okufuula Xhaka kapiteeni wa...\nEya Big League etunuzza URA FC ebikalu\nAbakulira akakiiko akaddukanya liigi y’omupiire ey’eggwanga ‘Uganda Premier League’ balangiridde nti liigi ya Star Times Premier League 201/19 eggulwawo nga September 28 era nga ttiimu zonna e 16 zaakusindana.\nCEO wa Uganda Premier League Bernard Bainamani (ku ddyo) ng'ali ne Rogers Buamukama owa FUFA e Namboole mu lukiiko lwa bannamawulire. (ekif:Silvano Kibuuka)\nWabula balangiridde era nti omupiira oguyitibwa ‘Super Cup’ ogusoomooza liigi nga guzannyibwa ttiimu eyawangula liigi y’eyatwala ekya Uganda Cup mwe zisisinkanira okujja abalabi ekifu ku maaso gwa September 22 ku kisaawe ekijja okulangirirwa.\nVipers SC egenda kukwatagana ne KCCA FC abalina ekikopo kino.\nBabadde Namboole mu lukiiko lwa bannamawulire.\nAkulira emirimu, Bernard Bainaman agambye nti ensengeka z’enzannya zifuluma wiiki ejja kubanga waliwo ttiimu ezitanaba kutuukiriza bisaanyizo ku bisaawe.\nWabula agambye nti bagenda kusisinkana amakiraabu amangu ddala bagannyonyole ku ngeri gye bagenda okutemaatema ensimbi ezaabaweereddwa aba Star Times okuddukanya liigi okuli eza baddiifiri n’ebirala.


Bukedde Online - Ebipya ku batta Kaweesi: ISO ezudde bye baayogera ku ssimu\nCol. Ndahura Atwoki, musajja wa Kayihura...\nOkujjuza ekifo kya Abiriga kwa August 15...\nABATEMU bwe baamala okukuba Andrew Felix Kaweesi amasasi, omu ku bbo aliko essimu gye yakuba n’agamba “Afande omulimu guwedde”. Afande awulikika ng’ayanukula mu Lungereza: ‘you mean Kaweesi is done-thank you’ (ky’otegeeza Kaweesi awedde-weebale).\nAmaloboozi gano gazuuliddwa bambega ba ISO ne CMI abanoonyereza ku kutemula Kaweesi okwaliwo nga March 17, 2017 e Kulambiro okumpi n’amaka ge. Kaweesi yattibwa ne ddereeva we Godfrey Mambewa n’omukummi we Kenneth Erau.\nAba ISO, obujulizi bwe baakazuula kuliko okulondoola amasimu agaakubwa ku lunaku Kaweesi lwe yatemulwa.\nObujulizi bulaga ng’abamu ku bofi isa ba poliisi baliko amasimu ge baakuba eggulo limu ku Lwokuna olwo Kaweesi n’attibwa ku Lwokutaano. Era waliwo amasimu boofiisa ge baayogererako n’abaserikale okuli aba Flying Squad.\nKu lunaku Kaweesi lwe yattibwa, obujulizi bulaga nga bofi isa baayogera n’abagambibwa okuba abatemu era obujulizi bulaga nga beekubira emirundi 31.\nKyokka ebyayogerwa ku masimu gano tebinnazuuka- ISO esinze kufuna nnamba z’amasimu n’olukalala lw’amasimu agaakubwa. Kyokka amaloboozi ge balina basinze kugaggya ku ssimu ya Kaweesi yennyini.\nMu kimu ku bintu ebikulu abatemu bye baabuusa amaaso nga bonoona obujulizi, tebajjukira kutunula ku ssimu ya Kaweesi.\nYakubwa amasasi ng’agyogererako kyokka yasigala kweri okutuusa lwe yaggwaako omuliro.\nBwetyo yakwata amaloboozi g’ebyaliwo ng’attibwa ate abatemu baagenda nayo n’egenda ng’emirongooti gigisoma.\nEmirongooti giraga nti essimu yali yatambuzibwa okuva e Kulambiro ne bagenda nayo e Kisaasi we baava okuyita e Kyanja ne bagwa e Kitetikka ku lw’e Gayaza we bookera embuzi.\nBwe baava awo baavuga boolekedde Kampala ne bayita e Mpererwe, Kanyanya we baawetera okuyita ku ssomero lya Quality ne ku Bahai e Kikaaya ne bagguka ku nkulungo ya Kisaasi Bukoto ne basala ne baddayo e Kulambiro.\nEssimu ya Kaweesi era yakwata amaloboozi g’abatemu mu kiseera kye baamala nga batambula nayo.\nEssimu yakwata amaloboozi okuli ery’omutemu ng’ayogera ne gwe yayita Afande ng’amubuulira misoni bw’egenze.\nEssimu era eraga amaloboozi g’aboogera Oluganda n’Oluswayiri nga bagamba amasasi ge mukubye tegamala mubongere amalala.\nKino kirabika kye kyavaako Kaweesi ne banne okubakuba amasasi 153. Amaloboozi gakwatagana n’obujulizi bw’abavubuka bamakanika babiri abaali mu mmotoka eyali efi iridde ku kkubo okumpi ne we battira Kaweesi. Bano baakuba ebifaananyi bya byonna ebyaliwo era ebifaananyi ebyakwatibwa ku ssimu biraga abatemu.\nAbavubuka bano baatwala obujulizi ku kitebe kya poliisi e Naguru oluvannyuma lwa Gen. Kale Kayihura okussaawo ekirabo kya bukadde 100 eri oyo yenna anaawa amawulire okukwata abatemu.\nKyokka abavubuka poliisi yabeefuulira n’ebatulugunya. Omu ali mu mikono gya ISO ng’omujulizi ate omulala Mukwasi yasalwako obulago omulambo ne gusuulibwa e Masaka.\nAmaloboozi gassa abamu ku banene mu poliisi mu kattu okunnyonnyola engeri gye baakwatamu ebintu bya Kaweesi.\nOkugeza SSP Nixon Agasirwe eyali akulira ebikwekweto bya poliisi (Special Operations) emirongooti gimulaga nga yali ayogerera Ntinda kyokka nga yali ateekeddwa kubeera mu ttendekero ly’abaserikale e Bwebajja.\nOluvannyuma lw’eddakiika 45, nga Kaweesi attiddwa yali amaze okutuuka awaali obutemu.\nOfiisa omulala ACP Jonathan Baroza eyali omuyambi wa Kayihura kyewuunyisa engeri gye yeenyigira mu buli kintu.\nAbakugu abakung’aanya n’okwekenneenya ebizibiti aba Forensic Experts bwe baatuuka awattiddwa Kaweesi, olwo Baroza naye yali yatuuse dda ng’ayambadde ebyambalo by’abakugu abo era ne yeenyigira mu buli kintu kye baakola nga naye alinga omukugu.\nBaroza bwe waayita wiiki ssatu nga Kaweesi amaze okutemulwa, eyali mukama we mu kiseera ekyo, Gen. Kale Kayihura yamusindika ku kitebe kya Uganda mu Algeria.\nYali atandise okusongebwamu olunwe nti yandiba nga yalina ky’amanyi ku kutemulwa kwa Kaweesi.\nOkunoonyereza okupya bwe kwatandika, Baroza y’omu ku bantu abaasooka okulowoozebwako okukwatibwa bakole sitatimenti ne bambega ba CMI ne basindikibwa mu Algiers gye yali abeera bamukomyewo kuno kyokka baasanga adduse.\nKigambibwa nti, yaddukira Turkey. Bambega bakola buli ekisoboka okumukwata akomezebwewo kuno avunaanibwe ne banne.\nAbatemu abatta Kaweesi balondoolebwa


2 Ebyomumirembe 1-9\nESSUULA Essuula 2 Essuula 3 Essuula 4 Essuula 5 Essuula 6 Essuula 7 Essuula 8 Essuula 9\n1 Awo Sulemaani mutabani wa Dawudi n'anywezebwa mu bwakabaka bwe, Mukama Katonda wel n'aba naye, n'amugulumiza nnyo.\n12 amagezi\tn'okumanya oweereddwa; era ndikuwa n'obugagga n'ebintu n'ekiuibwa by'atabanga nabyo n'omu ku bassekabaka abaakusooka, so tewaliba oluvannyuma lwo aliba nabyo.\n16 Era embalaasi Sulemaani ze yalina baaziggyanga mu Misiri; abasuubuzi ba kabaka ne baziweebwanga bisibo, buli kisibo n'omuwendo\tgwakyo.\n1 Awo Sulemaani n'ayagala okuzimbira erinnya lya Mukama ennyumba, n'ennyumba y'obwakabaka bwe\n3 Sulemaani n'atuma eri Kulamu kabaka w'e Ttuulo ng'ayogera nti Nga bwe wakolanga Dawudi kitange n'omuweereza emivule okuzimba ennyumba okubeera omwo, bw'oryo bw'oba okola nange.\n5 N'ennytunba gye nzimba nnene: kubanga Katonda waffe mukulu okusinga bakatonda bonna.\n9 okunteekerateekera\temiti mingi: kubanga ennyumba gy'eŋŋenda okuzimba eriba nnene kitalo.\n1 Awo Sulemaani n'atanula oku zimba ennyumba ya Mukama Yerusaalemi ku lusozi Moliya, Mukama kwe yalabikirira Dawudi kitaawe, gye yateekateeka mu kiof Dawudi kye yalagira, mu gguuliro lya Olunaani Omuyebusi.\n2 Awo n'atanula okuzimba ku lunaku olw'okubiri olw'omwezi ogw'okubi mu mwaka ogw'okuna kasookedde alya obwakabaka.\n9 N'obuzito bw'emisumaali bwali sekeri eza zaabu amakumi ataano.\tN'abikkako zaabu enju eza waggulu. N'azibikkako zaabu.\n2 Era n'akola n'ennyanja ensaanuuse ey'emikono kkumi okuva ku mugo okutuuka ku mugo, nneekulungirivu n'obugulumi bwali emikono etaano; n'omugwa ogw'emikono amakumi asatu ne gugyeiooloola.\n7 N'akola ebikondo kkumi bya zaabu ng'ekiragiro kyabyo bwe kyali; n'abiteeka mu yeekaalu, ku taukono ogwa ddyo bitaano, ne ku gwa kkono bitaano.\n8 Bra n'akola n'emmeeza kkumi, n'aziteeka mu yeekaalu, ku luuyi olwa ddyo ttaano, ne ku lwa kkono ttaano. N'akola ebibya kikumi bya zaabu.\n10 N'ateeka ennyanja ku luuyi lw'ennyumba olwa ddyo ebuvanjuba, okutunuulira obukiika obwa ddyo:\n16 Era n'entamu n'ebisena n'amakato agaikwasa ennyama n'ebintu byonna ebyako Kulamu kitaawe n'abikolera kabaka Sulemaani olw'ennyumba ya Mukama, bya bikomo bizigule.\n18 Bw'atyo Sulemaani bwe yakola ebintu byonna bingi nnyo\tnnyini: kubanga\tebikomo obuzito bwabyo tebwategeerekeka.\n3 Abasajja bonna aba Isiraeri ne bakungaanira eri kabaka ku mbaga, eyabaawo mu mwezi ogw'omusanvu.\n6 Kabaka Sulemaani n'ekibiina kyonna ekya Isiraeri abaali bakuŋŋaanidde gy'ali ne. baba mu maaso g'essanduuko, nga bawaayo endiga n'ente, ezitagattika newakubadde okubalika obungi.\n9 era naye ggwe tozimbanga nnyumba; naye mutabani wo aliva mu ntumbwe zo, oyo ye alizimbira, erinnya lyange ennyumba.\n10 Era Mukama atuukirizza ekigambo kye kye yayogera;'kubanga nze nnyimukidde mu kifo kya Dawudi kitange, era ntudde ku ntebe ya Isiraeri, nga Mukama bwe yasuubiza, era nzimbidde erinnya lya Mukama Katcnda wa Isiraeri ennyumba.\n12 ayimirira mu maaso g'ekyoto kya Mukama, ekibiina kyonna ekya Isiraeri nga weebali n'ayanjuIuza engalo ze:\n20 amaaso go gazibukenga eri ennyumba eno emisana n'ekiro, eri ekifo kye wayogeralzo ng'oliteeka omwo erinnya lyo; okuwulira okusaba omuddu wo kw'anaasabanga ng'atunuulira ekifo kino.\n21 Era owuliranga okwegayirira kw'omuddu wo, n'abantu bo Isiraeri, bwe banaasabanga nga batunuulira ekifo kino: weewaawo, wuiiranga ggwe ng'oyima mu kifo kyo ky'obeeramu, ng'oyima mu ggulu; era bw'onoowuliranga, osonyiwanga.\n22 Omuntu\tbw'anaayonoonanga munne, ne bamulayiza ekirayiro ky'aba alayira, n'ajja n'alayira ng'ayima mu maaso g'ekyoto kyo mu nnyumba, eno:\n31 balyoke bakutye okutambuliranga mu makubo go ennaku zonna ze balimala mtt nsi gye wawa bajjajjaffe.\n34 Abantu bo bwe banaatabalanga abalabe baabwe mu kkubo lyonna ly'onoobatumanga ne bakusabanga nga batunuulira ekibuga kino kye weeroboza n'ennyumba gye nzimbidde erinnya\tlyo:\n35 kale\towuliranga ggwe ng'oyima mu ggulu okusaba kwabwe n'okwegayitira kwabwe owozanga ensonga yaabwe.\n40 Kale, ai Katonda wange, nkwegayiridde amaaso go ,gazibukenga n'amatu go gawulirenga okusaba okunaasabirwanga mu kifo kino.\n5 Kabaka Sulemaani n'awaayo ssaddaaka ey'ente obukumi bubiri mu enkumi bbiri, n'endiga\tkasiriivu\tmu\tobukumi bubiri. Awo kabaka n'abantu bonna ne bawonga ennyumba ya Katonda.\n8 Awo Sulemaani n'afumba embaga mu biro ebyo ey'ennaku musanvu, ne Isiraeri yenna wamu naye, ekibiina ekinene ennyo, okuva awayingirirwa e Kamasi oku tuuka ku kagga ak'e Misiri.\n9 Awo ku lunaku olw'omunaana ne bakug0aanya okukuŋŋaana okutukuvu: kubanga embaga ey'okuwonga ekyoto baagikwatira ennaku musanvu, n'embaga ennaku musanvu\n10 Awo ku lunaku olw'amakumi; abiri mu ssatu olw'omwezi ogw'omusanvu n'asindika abantu mu weema zaabwe, nga basanyuse era nga oajaguza mu mitima gyabwe olw'obulungi Mukama bwe yali alaze Dawudi, ne Sulemaani, ne Isiraeri abantu be.\n12 Mukama n'alabikira Sulemaani kiro n'amugamba nti Mpulidde okusaba ktivo ne nneeroboza gye ndi ekifo kino okuba ennyumba ey'okuweerangamu ssaddaaka.\n14 abantu bange abatuumiddwa erinnya lyange bwe baneetaowazanga ne basaba ne banoonya amaaso gange ne bakyuka okuleka amakubo gaabwe amabi; kale naawuliranga nga nnyima mu ggulu ne nsonyiwa okwonoona kwabwe ne mponya ensi yaabwe.\n22 Kale banaddangamu nti Kubanga baaleka Mukama Katonda wa bajjajja baabwe, eyabaggya mu nsi y'e Misiri, ne bakwata bakatonda abalala ne babasinza ne babajweereza: kyeyava abaleetako obubi buno bwonna.\n6 ne Baalasi n’ebibuga byonna eby'okuterekeramu Sulemaani bye yalina, n'ebibuga byonna eby'amagaali ge n'ebibuga eby'abasajja be abeebagala embaIaasi, ne byonna Sulemaani bye yayagala okuzimba olw'okwesanyusa kwe mu Yerusaalemi ne mu, Lebanooni ne mu nsi yonna ey'amatwale ge.\n9 Naye ku baana ba Isiraeri Sulemaani teyafuulangako baddu olw'omtalimu gwe; naye ne baba basajja balwanyi era abakulu b'abaami be era abafuga amagaali ge n'abasajja be abeebagala embalaasi.\n10 Era bano be baali abaami abakulu aba tabska Sulemaani, ebikumi bibiri mu ataano abaafuganga abantu.\n15 Ne batava mu kiragiro kya kabaka kye yalagira bakabona n'Abaleevi olw'ekigambo kyonna oba olw'ebintu ebyaterekeiwa.\n16 Awo omulimu gwonna gwa Sulemaani ne gutegekerwa olunaku olw'okussaawo emisingi y'ennyumba ya Mukama n'okutuusa lwe yaggwa. Bw'etyo ennyunba ya Mukama n'etuusibwa ddala.\n1 Awo kabaka omukazi w'e Seeba bwe yawulira ettutumo lya Sulemaani, n'ajja okukema Sulemaani n’ebibuuzibwa ebizibu, e Yerusaalemi, ng'alina abaddu bangi nnyo n’eŋŋamira ezeetisse eby'akaloosa ne zaabu nnyingi nnyo n'amayinja ag'omuwendo omungi: awo bwe yajja eri Sulemaani, n'ateesa naye byo byonna ebyali mu mutima gwe.\n2 Awo Sulemaani n'amutegeeza byonna bye yamubuuza: tewali cintu ekyakwekebwa kabaka ky'ataamutegeeza.\n4 n'emmere ey'oku mmeeza ye n'okutuula kw'abaddu be n'okuweereza kw'abaweereza be n'ebyambalo byabwe; n'abasenero be n'ebyambalo byabwe; n'olutindo lwe lwe yalinnyirangako okugenda mu tanyumba ya Mukama; kale nga temukyasigadde mwoyo mu ye.\n5 N'agamba kabaka nti Ekigambo kye nnawulirira mu nsi yange kyali kya mazima eky'ebiko Iwa byo n'amagezi go.\n8 Mukama Katonda wo yeebazibwe eyakusanyukira okukuteeka ku ntebe okuba kabaka olwa Mukama\tKatonda wo: kubanga Katonda wo yayagala Isiraeri okubanyweza emirembe gyonna, kyeyava akufuula kabaka waabwe okukolanga eby'ensonga n'eby'obutuukirivu.\n14 obutassaako eyo abasuubuzi n'ab'obuguzi gye baaleetanga: ne bakabaka bonna ab'e Buwalabu n'abakulu b'ensi ne baleetera Sule maani zaabu n'effeeza.